title: German rex

text: Ensimmäinen german rex löydettiin Berliinistä vuonna 1951. Samoihin aikoihin Englannissa tuotiin esille ensimmäinen cornish rex. Sijaintien ja ajankohdan poliittisen ilmanpiirin johdosta pidetään kuitenkin selvänä, että kiharamutaatiot ovat syntyneet erillään. German rexien karvan kiharuuden aiheuttava geenimutaatio on kuitenkin sama kuin cornish rexillä.


title: German rex

text: Kissa on keskikokoinen, lihaksikas ja vahva. Pää on muodoltaan pyöreä ja posket hyvin kehittyneet. Leuka on vahva, ja nenänvarressa on painauma. Viikset ovat kiharat. Korvat ovat keskisuuret ja tyvestään avoimet. Ne sijaitsevat etäällä toisistaan. Silmät ovat keskikokoiset ja avoimet. Keskipitkä kiharan karvan peittämän hännän kärki on pyöreä. Turkki on lyhyt, pehmeä ja laineikas. Turkin tiheys vaihtelee, mutta kaikilta german rexeiltä tulee puuttua päällyskarvat. Kaikki värivariaatiot ovat sallittuja.


title: German rex

text: Luonteeltaan german rex on seurallinen, rakastava ja energinen.


title: German rex

text: German rexien kanta on hyvin pieni. Välillä se jopa ehdittiin julistaa sukupuuttoon kuolleeksi. Tällä hetkellä rodun kasvatustilanne näyttää kuitenkin valoisammalta, varsinkin Keski-Euroopassa. Suomeen ensimmäinen german rex tuli vuonna 2001.


title: Live, Raw & Uncut

text: Live, Raw & Uncut on Poisonin vuonna 2008 julkaistu live-albumi, josta on myös taltioitu live-dvd. Albumi on yhtyeen ensimmäinen live-albumi sitten vuonna 1991 julkaistun Swallow This Live!n.


title: The All-American Rejects (albumi)

text: The All-American Rejects on yhdysvaltalaisen powerpop-yhtyeen The All-American Rejectsin debyyttialbumi, joka julkaistiin 15. lokakuuta 2002.


title: Marskimaa

text: Marskimaa, myös marski, suolamarski, on alava lietemaa, joka suuren osan ajasta jää veden alle. Pohjanmeren rannikkoalueilla on runsaasti marskimaata, joka jää nousuveden alle. Marskialueita on myös makeanveden seuduilla, varsinkin Pohjois-Amerikassa. Marskialueet ovat eläimistölle hyvin tärkeitä niillä tarjolla olevan runsaan ravinnon vuoksi.


title: Marskimaa

text: Marskimaiden kasvisto on suolavettä kestävää.


title: Marskimaa

text: Sana marskimaa on tullut suomenkieliseen käyttöön ensi kerran vuonna 1871 ilmestyneessä suomennetussa oppikirjassa ja on peräisin saksan kielen sanasta "Marsch".


title: C. C. DeVille

text: C. C. DeVille (oik. Bruce Anthony Johanneson, s. 14. toukokuuta 1962 Brooklyn, New York, Yhdysvallat) on yhdysvaltalainen muusikko, joka on Poison-yhtyeen alkuperäiskitaristi. Hän on soittanut yhtyeessä vuosina 1984–1991 ja uudelleen vuodesta 1999 eteenpäin. Vuonna 2000 hän perusti Samantha 7 -nimisen yhtyeen, joka on julkaissut yhden albumin.


title: C. C. DeVille

text: DeVille syntyi tavalliseen brooklynilaiseen perheeseen, jolla oli pieni kolmen makuuhuoneen ja yhden suuren ruokailutilan kokoinen talo. Hänen naapurissaan asui myöhemmin yli kymmenen vuotta DeVilleä aiemmin menestykseen kirittänyt Kissin rumpali Peter Criss. DeVille löysi kymmenen vanhana vanhoja musiikkilehtiä, joiden kannessa komeilivat legendaariset yhtyeet. DeVille alkoi kuunella muun muassa Led Zeppeliniä, Black Sabbathia, The Rolling Stonesia, David Bowiea, Aerosmithiä, Van Halenia, Cheap Trickiä, Queenia mutta tärkeimpänä hän piti Kissiä. 18 vuoden ikäisenä hän perusti ensimmäisen yhtyeensä Lacen, joka teki yhden demon vuonna 1978. Samoihin aikoihin hän tutustui myös Bret Michaelsiin, jonka DeVille myöhemmin otti Poisonin laulajaksi, sillä hän oli vaikuttunut tämän taidoista. Hän muutti vuonna 1981 Los Angelesiin ja soitti useissa yhtyeissä, muun muassa St. James and Roxx Regimessä, joka myöhemmin muutti nimensä Stryperiksi.


title: C. C. DeVille

text: Vuonna 1983 DeVille kasasi Bobby Dallin kanssa yhtyeen nimeltä Poison. Dall tunsi erään DeVillelle ihan oudon kaverin nimeltä Rikki Rockett, joka tuli yhtyeen rumpaliksi. Yhtye etsi laulajaa ja DeVille muisti 1970-luvun lopulla tapaamansa kaverin nimeltä Bret Michaels. Poison ei saavuttanut kovin isoa suosiota aluksi, mutta vuonna 1985 yhtye solmi levytyssopimuksen ja julkaisi albumin Look What the Cat Dragged In vuonna 1986. Albumi oli oikea kassamagneetti, ja fanit ovatkin sanoneet sen olleen bändin historian paras levy. Toinen albumi Open Up and Say...Ahh! julkaistiin 1988, mutta se ei ollut edeltäjänsä veroinen vaikka siltä nousikin monia klassikkobiisejä yhtyeelle. Flesh & Blood julkaistiin 1990, joka oli toistaiseksi viimeinen studioalbumi Poisonin riveissä. Vuonna 1991 kiertueen päätyttyä hän erosi yhtyeestä, koska hänellä oli erimielisyyksiä Rockettin kanssa sekä erittäin pahoja alkoholi ja huume-ongelmia. DeVille vetäytyi musiikkimaailmasta vuoteen 1999.


title: C. C. DeVille

text: Vuonna 1999 yhtyeen alkuperäinen kokoonpano palasi yhteen, ja julkaisi levyn Crack a Smile vuonna 2000. Samana vuonna DeVille perusti Samantha 7 -nimisen yhtyeen. Se julkaisi myös albumin, joka koostui pääasiassa DeVillen kirjoittamista ylijäämäkappaleista Poisonille. Vuonna 2002 yhtye julkaisi studioalbumin Hollyweird, joka menestyi kohtalaisen hyvin. Uutta studioalbumia Poisonilta on kaavailtu vuodelle 2009, sillä Hollyweird on tällä hetkellä yhtyeen uusin studioalbumi. Vuonna 2003 yhtye julkaisi kokoelman nimeltä Best Of Ballads And Blues, vuonna 2006 kokoelman , ja vuonna 2007 cover-albumin Poison'd. Samantha 7:n kanssa hän julkaisi toisen levytyksen vuonna 2005, joka on 7-kappaleinen EP-levy. Samantha 7 lopetti soittamisen vuonna 2007, koska DeVilleltä ei jäänyt aikaa yhtyeelle kiireidensä takia Poisonin kanssa.


title: Move Along

text: Move Along on powerpop-yhtye The All-American Rejectsin toinen albumi. Se julkaistiin 12. heinäkuuta 2005. Levy on myynyt pelkästään USA:ssa 2 miljoonaa kappaletta. Singleinä julkaistiin "Dirty Little Secret", "Move Along", "It Ends Tonight" ja "Top of the World".


title: Move Along

text: Kaikki kappaleet kirjoittanut Tyson Ritter ja Nick Wheeler.


title: Move Along

text: Kansainvälisen version bonuskappaleet


title: Valpuri Innamaa

text: Valpuri Eerikintytär Innamaa (kuoli noin 1602) oli varakas turkulainen kauppias.


title: Valpuri Innamaa

text: Valpuri Innamaan mies Henrik Innamaa oli turkulainen kauppias, jonka nimi mainitaan asiakirjoissa vuonna 1549. Henrik osallistui Juhana-herttuan kosiomatkalle Puolaan ja Turun raadin toimintaan. Juhanan vangitsemiseen vuonna 1563 päättyi myös Henrik Innamaan ura.


title: Valpuri Innamaa

text: Leskeksi jäänyt Valpuri jatkoi miehensä perustaman kauppahuoneen toimintaa. Koska kuningas Eerik XIV ja Juhana riitaantuivat ja Juhana vangittiin 1563, odottivat myös Juhanan lähipiiriä kovat ajat. Innamaan laiva takavarikoitiin Danzigissa 1563 ja hänen kauppahuoneensa ryöstettiin. Valpuri kirjoitti kuningas Eerikille vaatien oikeutta. Juhanan syrjäytettyä Eerikin vuonna 1568 toiveet omaisuuden palauttamisesta kasvoivat, mutta vasta vuonna 1582 Valpuri sai takaisin omaisuutensa. Valitusten lähettämistä Tukholmaan hän ei kuitenkaan lopettanut.


title: Valpuri Innamaa

text: Valpuri Innamaan laivat kuljettivat tavaraa Tukholmaan ja muualle Itämeren satamiin, ja hän itse kävi kauppaa omassa maakunnassa. Rahansa hän sijoitti ostamalla maata Turun seudulta. Lisäksi hän varusti Ruotsin armeijan joukkoja 1580-luvulla ja avusti kuningasta rahallisesti. Kruunu antoi hänelle rahojen vastineeksi 15 maatilan verotulot vuonna 1590 ja veronkanto-oikeutta jatkettiin tämän jälkeenkin.


title: Valpuri Innamaa

text: Valpuri Innamaalla oli ainakin neljä laivaa 1580–1590-luvuilla, ja hän olikin Turun laivanvarustajista mahtavin. Suurin laiva oli vetoisuudeltaan 60 lästiä.


title: Valpuri Innamaa

text: Valpurilla oli asuintalot sekä keskikaupungilla Aninkaisten korttelissa, lähellä nykyistä pääkirjastoa, että Kakskerran Kollissa.


title: Valpuri Innamaa

text: Valpuri Innamaa oli neljästi naimisissa. Hänen toinen miehensä oli Pietari Ingvaldinpoika, kolmas Olavi Kaarlenpoika ja neljäs Luukas Laurinpoika.


title: Valpuri Innamaa

text: Hänen kunniakseen on nimetty kaksi katua, Valpuri Innamaan katu Varissuolla ja Valpurintie (entinen Mäyräntie) Kastussa.


title: Amelios

text: Amelios () (200-luvun loppupuoli) oli antiikin kreikkalainen uusplatonilainen filosofi. Hän oli kotoisin Toscanasta. Amelios opiskeli aluksi Numenioksen teoksia. Hän alkoi osallistua Plotinoksen luennoille kolmantena vuonna siitä kun Plotinos oli tullut Roomaan, eikä jättänyt tätä ennen kuin elämänsä loppupuolella. Tuolloin hän vetäytyi Apameaan, roomalaiseen Syyriaan, joka oli Numenioksen kotipaikka.


title: Amelios

text: Amelios ei ollut hänen alkuperäinen nimensä; hän vaikuttaa valinneen sen ilmaistakseen halveksuntaa maallisia asioita kohtaan, sillä sana ("ameleia") merkitsee kreikaksi välinpitämättömyyttä. Porfyrios kertoo kuitenkin teoksessaan "Plotinoksen elämä", että ”Amelios kutsui itseään mieluiten nimellä Amerios, vaihtaen L:n R:ksi, koska, kuten hän selitti, hänelle sopi paremmin olla nimetty Amereian, Yhdentymisen, kuin Ameleian, Välinpitämättömyyden, mukaan”.


title: Amelios

text: Amelios luki ja kirjoitti paljon. Hänen kerrotaan muistaneen käytännössä kaikki Numenioksen opetukset, ja Porfyrioksen mukaan hän kirjoitti yli 100 teosta lausumia ja kommentaareja. Plotinos piti Ameliosta yhtenä terävimmistä oppilaistaan. Amelios oli se, joka sai Porfyrioksen vakuuttumaan Plotinoksen oppien totuudesta, ja sai yhdessä tämän kanssa Plotinoksen siirtämään ajatuksensa kirjoitettuun muotoon. Amelioksen pääteos oli 40 kirjaa käsittänyt tutkielma, joka hyökkäsi sitä käsitystä vastaan, että Numenios olisi ollut Plotinoksen oppien alkuperäinen kirjoittaja.


title: Amelios

text: Muun muassa Eusebioksen mukaan Amelios lainasi hyväksyvästi Johanneksen evankeliumin määritelmää Logokselle.


title: Yonkou

text: Younkou on kuvitteellinen merirosvoryhmä One Piece -nimisessä manga- ja animesarjassa. Yonkou, kirjaimellisesti Neljä keisaria, ovat neljä One Piecen mahtavinta merirosvoa. He hallitsevat Grand Linen jälkimmäistä puoliskoa, jota kutsutaan nimellä "The New World" eli Uusi Maailma.


title: Yonkou

text: Yonkou muodostaa yhden One Piecen maailman kolmesta hallitsevasta voimatekijästä kaapparilordien (Shichibukai) ja hallituksen (World Government) sekä hallituksen alaisuudessa toimivien merivoimien (Marines) kanssa. Yonkoun ja Shichibukain välillä suurin ero on se, että Yonkoun jäsenet eivät tee yhteistyötä keskenään eivätkä merivoimien kanssa. Yonkoun muodostavat merirosvot ovat keskenään kilpailijoita tai vihollisia ja he edistävät kukin omia suunnitelmiaan. Toinen ero Shichibukaiden ja Yonkoun välillä on se, että Shichibukailla ei välttämättä ole miehistöä, kun taas Yonkoulla on omien taistelutaitojensa lisäksi voimakas miehistö tukenaan. Entinen: Edward Newgate "Valkoparta", kuoli Marinefordin taistelussa.


title: Stanisław Morawski

text: Stanisław Morawski (1802 − 1853) oli liettualainen lääkäri ja kirjoittaja, joka tunnetaan jälkipolville säästyineistä päiväkirjoistaan ja muistiinpanoistaan. Hän opiskeli Vilnan yliopistossa.


title: Stanisław Morawski

text: Morawskin nuoruudesta Vilnassa vuosina 1818-1825 on julkaistu omaelämäkerrallinen teos. Sen lisäksi hän jätti mittavan muistiinpanokokoelman, joka koostui kymmenistä muistiinpanokirjoista ja -vihkoista. Hänen kokoelmansa joutui ensin Adam Honory Kirkorin haltuun,myöhemmin Włodzimierz Spasowiczille ja lopulta se päätyi Krasińscyn kirjastoon Varsovaan. Kirkor alkoi aikanaan julkaista Morawskin käsikirjoituksia. Vuosina 1924-1929 Henryk Mościcki ja Adam Czartkowski julkaisivat tärkeimmät käsikirjoitukset. Krasińscyn kirjaston tuhouduttua Varsovan kansannousun yhteydessä 1944 luultiin julkaisemattomien käsikirjoitusten tuhoutuneen pysyvästi. Morawski oli kuitenkin kopioinut kirjoituksiaan 1800-luvulla ahkerasti ja kopioita joistakin menetetyistä käsikirjoituksista on löytynyt Liettuasta.


title: Kimbrisota

text: Kimbrisota käytiin Rooman tasavallan ja germaaniheimojen välillä vuosina 113–101 eaa. Sota alkoi kun germaanit, jotka koostuivat pääasiassa kimbreistä ja teutoneista, lähtivät kotipaikoistaan Jyllannin niemimaalta tai Reinin pohjoispuolelta etsimään uusia asuinalueita tai ruokaa kohti etelää. Joukkoon liittyi vielä muitakin heimoja ja lopulta suuri joukko germaaneja lähestyi Alppeja ja sen raja-alueita. Plutarkhoksen mukaan jo pelkästään sotureita oli noin 300 000. Kimbrit ja teutonit löivät aluksi konsuli Gnaeus Papirius Carbon johtaman roomalaisarmeijan Noreian taistelussa. Germaanit lähtivät tämän jälkeen länteen, Galliaan mutta palasivat vuonna 105 eaa. ja kohtasivat suuren roomalaisarmeijan Arausiossa (Orange). Seuranneessa taistelussa kimbrit ja teutonit aiheuttivat roomalaisille murskaavan tappion, joka oli pahin Rooman kärsimä katastrofi sitten Cannaen taistelun Hannibalia vastaan vuonna 216 eaa. Germaanit lähtivät tämän jälkeen Hispaniaan, mutta palasivat lopulta vuonna 102 eaa. Rooman armeijan komentajana toiminut Gaius Marius onnistui lyömään teutonit Aquae Sextiaessa ja sen jälkeen kimbrit Vercellaessa. Molemmat germaaniheimot tuhottiin täysin.


title: Poplaulajan sunnuntai

text: Poplaulajan sunnuntai on vuonna 1997 julkaistu studioalbumi, joka sisältää uusia tulkintoja tunnetuista virsistä. Albumilla esiintyy arvostettuja suomalaisia poplaulajia ja muusikoita, kuten Pauli Hanhiniemi, Eero Raittinen, Pedro Hietanen ja Olli Haavisto.


title: Pittoreski

text: Pittoreski eli maalauksellinen tai kuvauksellinen on esteettinen kategoria. Pittoreskissa kuvassa tavoitellaan pehmeitä värisävyjen vaihteluita. Käsitteen toi taidekeskusteluun Willian Gilpin vuonna 1782 teoksessaan "Observations of the River Wye, and Several Parts of South Wales, etc. Relative Chiefly to Picturesque Beauty; made in the Summer of the Year 1770". Pittoreski kuului romantiikan kulttuurivirtaukseen.


title: Pittoreski

text: Sana juontuu italiankielisestä sanasta "pittoresco", joka tarkoittaa 'taidemaalauksen tapaan' ja perustuu sanaan "pittura", 'maalaus'. William Gilpin määrittelee taoksessaan "Essay on Prints" (1768) pittoreskin ”…termiksi, joka ilmaisee sitä erityistä kauneuden lajia, joka on suostuvainen kuvaan”.


title: Pittoreski

text: 1700-luvun puolivälissä ajatus puhtaasti näkymään perustuvasta, mielihyvää tuottavasta matkailusta herätti Englannin yläluokan kiinnostuksen. Gilpinin tuotanto haastoi hyvin suunnitellun grand tourin aatteen ja osoitti, kuinka Britannian maaseutuun tutustuminen saattaisi kilpailla klassisten mannermaalle suuntautuvien matkojen kanssa. Epäsäännölliset, ei-klassiset rauniot ja myös ihmisrauniot – ryysyihin pukeutuneet köyhät (tietysti riittävän etäältä tarkasteltuina) - tulivat suosituiksi teemoiksi. Vierailtavien näkymien kehystämiseksi ja tummentamiseksi käytettiin kannettavia sävypeilejä, joita nimitettiin 1600-luvun maisemamaalarin Claude Lorrainin mukaan Clauden peileiksi. Gilpin piti hänen teoksiaan pittoreskeina ja suositteli niiden jäljittelemistä. Malcolm Andrews totesi, että ”nämä turistit ovat kuin suurriistan metsästäjiä, he kerskuvat kohtaamillaan 'villeillä' maisemilla, 'vangitsevat' villejä näkymiä ja 'ikuistavat' niitä kuin kuvallisia metsästysmuistoja myydäkseen niitä tai ripustaakseen niitä kehystettyinä saliensa seinille. Andrews oli sitä mieltä, että "Pittoreskeja ovat itse asiassa vain ihmisrauniot."


title: Pittoreski

text: Gilpin itse kysyi, ”tuottaako metsästyksen harrastajalle suurempaa mielihyvää tavoitella joutavaa eläintä kuin hienostuneelle miehelle tavoitella luonnon ihanuuksia?” Kun Eurooppa avautui sotien jälkeen taas matkailulle 1815, Italiasta löytyi uusia näkymiä pittoreskiuden etsijöille. Anna James kirjoitti 1820: ”Jos en olisi käynyt Italiassa, en luultavasti olisi koskaan ymmärtänyt sanaa pittoreski.” Henry James huudahti Albanossa 1870-luvulla: ”Olen koko elämäni puhunut pittoreskista. Mutta nyt vihdoin… näen sen.”


title: Pittoreski

text: Pittoreskituristeja kannustettiin myös muokkaamaan maisemaa kartanoiden ympäristössä, mistä esimerkkinä on Lancelot "Capability" Brown. Gilpinin neuvoja noudattaen monet maanomistajat alkoivat suunnitella puutarhoja, joissa oli epäsymmetrisiä tarkastelulinjoja ja ”klassisia” rakennelmia sisältäviä keinotekoisia raunioita.


title: Pittoreski

text: "Asemapaikat" olivat tarkastelupaikkoja, joista käsin matkailijat saattoivat nauttia maiseman parhaista näköaloista, ja heitä rohkaistiin arvostamaan maiseman muodollisia ominaisuuksia sekä soveltamaan esteettisiä arvoja. Joillekin asemapaikoille pystytettiin rakennuksia tämän prosessin auttamiseksi. Claifen asemapaikka rakennettiin 1790-luvulla. Salin ikkunat olivat asemapaikan arvostetuin ominaisuus. Jokaisesta oli erilainen näkökulma, ja niitä tarkasteltiin eriväristen lasien läpi, sään ja vuodenaikojen vaihtelun tarkastelun parantamiseksi. Ikkunoissa olevan sävylasin tarkoitus oli luoda katsojan nähtäväksi valaistuksen vaikutus maisemaan. Keltainen merkitsi kesää, oranssi syksyä vaaleanvihreä kevättä ja sininen talvea. Kuunvaloa varten oli tumman sininen, ja liilanvärinen sävy toi vaikutelman ukkosmyrskystä.


title: Pittoreski

text: Matkailijoita kannustettiin katselemaan maisemia Clauden peilistä, jonka peili kehysti maiseman ja antoi sille pittoreskimman vaikutelman.


title: Ford D-sarja

text: Ford D-sarja on Fordin vuosina 1965–1980 valmistama kuorma-automalli, joka korvasi Thames Traderin. Sitä valmistettiin Langleyssä, lähellä Lontoon Heathrow’n lentoasemaa.


title: Ford D-sarja

text: Ford suoritti uuden kuorma-automalliston suunnittelun pohjaksi laajan kuorma-autoilijoiden toiveita ja vaatimuksia selvittäneen tutkimuksen. Uuden D-sarjan kuorma-autojen rakenne oli pääosin yhdysvaltalaista käsialaa, sillä osien ja osakokonaisuuksien valinnassa käytettiin hyväksi Yhdysvaltain Fordin kuorma-autotuotannon kokemuksia. D-sarjan tuotannon aloittamista edelsi puolitoista vuotta kestänyt perinpohjainen kokeiluohjelma, johon kuului raskasta jokapäiväistä ajoa autojen todellisessa työympäristössä ja kaikissa olosuhteissa. Huomattava osa talvikokeista suoritettiin Suomen Lapissa. Ford D-sarjassa oli valittavissa yhdeksän perusmallia, 25 akseliväliä, viisi moottoria ja neljä vaihteistoa.


title: Teppo Räisänen

text: Teppo Räisänen (s. 1968) on suomalainen ohjaaja ja käsikirjoittaja.


title: Ford Thames Trader

text: Ford Thames Trader on Ford Motor Companyn brittiläisen siiven Ford of Britainin kuorma-automallisto, jonka autoja valmistettiin vuosina 1957–1965. Ne olivat ensimmäisiä Ford of Britainin suunnittelemia raskaita ajoneuvoja. Malliston autot käyttivät neljän ja kuuden sylinterin diesel- sekä bensiinimoottoreita.


title: Ford Thames Trader

text: Thames-nimi oli otettu käyttöön brittiläisten Ford-kuorma-autojen mallinimenä vuonna 1939 Thames-joen varrella sijainneen Dagenhamin tehtaan mukaan. Toisen sukupolven Ford Thames -kuorma-autot olivat tuotannossa vuosina 1949–1957. Trader-nimi lisättiin mallimerkintään kolmannen sukupolven kuorma-autojen esittelyn myötä vuonna 1957.


title: Ford Thames Trader

text:
Vuonna 1962 nokattoman eli ”bulldog”-mallisen Thames Traderin rinnalle tuli nokallinen malli, jonka ohjaamoa oli aiemmin käytetty saksalaisessa Ford FK-4500 -kuorma-autossa. Nokallinen Thames Trader oli saatavissa samoilla painoluokilla kuin bulldog-mallikin, mutta nokallisen mallin ohjaamo oli huomattavasti mukavampi.
London Transport tilasi viisi Thames Traderiin pohjautuvaa kaksikerroksista bussia kuljettamaan pyöräilijöitä Dartford Tunnelin läpi. Niiden alakerros oli varattu polkupyörien säilyttämiseen. Nämä erikoisbussit lopettivat liikennöimisen vuonna 1965.


title: Ford Thames Trader

text: Ford Thames Trader oli Suomessa eniten myytyjä kuorma-autoja 1950-luvun lopulla ja 1960-luvun alkupuoliskolla. Vuonna 1961 Thames Trader 75 maksoi yli miljoona markkaa vähemmän kuin saman kokonaispainoluokan (10 000 kg) Scania-Vabis-, Sisu-, Vanaja- ja Volvo-kuorma-autot. Thames Trader -autoja tuotiin Suomeen vuosina 1957–1965 kaikkiaan 5 467 kappaletta. Monelle Thames Traderin alustalle rakennettiin Suomessa paloauto. Thames Traderin pahin kilpailija Suomen kuorma-automarkkinoilla oli samoin brittiläinen Bedford.


title: Ford Thames Trader

text: Thames Traderin alustoille rakennettiin Suomessa jonkin verran myös pieniä ja keskikokoisia linja-autoja. Esimerkiksi helsinkiläinen Oy Liikenne Ab hankki vuosina 1959–1961 kahdeksan Thames Trader -linja-autoa, jotka oli varustettu Oy Uusi Autokoriteollisuus Ab:n valmistamilla Wiima-koreilla.


title: Ford Thames Trader

text: Thames Trader -malliston seuraajaksi esiteltiin vuonna 1965 Ford D-sarja.


title: Ketä sä rakastat

text: Ketä sä rakastat on suomalaisen Pojat-yhtyeen studioalbumi, joka julkaistiin 4. maaliskuuta 2009 levymerkillä Rocket Records.


title: TT Circuit Assen

text: TT Circuit Assen on moottorirata Assenissa Alankomaissa.


title: TT Circuit Assen

text: Rata on tullut tunnetuksi moottoripyöräilyn maailmanmestaruussarjasta, jota on ajettu radalla sarjan alusta vuodesta 1949 alkaen. Radalla on ajettu myös Superbiken MM-sarjaa vuodesta 1992 alkaen ja yksi Champ Carin osakilpailu.


title: TT Circuit Assen

text: Alkuperäistä Assenin länsipuolella sijainnutta 28 kilometriä pitkää katurataa käytettiin ensimmäisen ja ainoan kerran vuonna 1925 Hollannin TT-ajoissa. Seuraavaksi vuodeksi rata siirrettiin kulkemaan nykyisen radan lähiympäristön teille, silloin radan pituus oli 16,5 kilometriä.


title: TT Circuit Assen

text: Vuonna 1955 rakennettiin 7,7 kilometriä pitkä moottorirata. Sitä remontoitiin vuonna 1984, jolloin pohjoista lenkkiä lyhennettiin, tämän seurauksena rata lyheni 6,1 kilometriin. Vuonna 1989 rataa levennettiin 3 metrillä 10 metriin ja kaikki toimintorakennukset uusittiin. Vuonna 1992 rata suljettiin kokonaisuudessaan pois julkisilta teiltä. Vuonna 2003 remontoitiin fasiliteetit uudestaan ja rakennettiin moottoripyöräpuisto. Vuonna 2006 rata lyhennettiin nykyiseen 4,5 kilometriin.


title: TT Circuit Assen

text: Suomalainen kuljettaja Gösta Lönnfors kuoli Assenin radalla tapahtuneessa onnettomuudessa vuonna 1948.


title: Hankasalmen rautatieasema

text: Hankasalmen rautatieasema () sijaitsee Hankasalmella Pieksämäen ja Jyväskylän välisellä rataosuudella noin 40 kilometriä Pieksämäeltä länteen ja lähes saman verran Jyväskylästä itään. Hankasalmen kirkonkylältä on noin kymmenen kilometrin matka Hankasalmen asemanseudulle, joka sijaitsee valtatie 9:n ja valtatie 23:n yhteisen väylän varrella. Rautatieaseman pikavuoropysäkin kautta ajetaan Jyväskylän, Suonenjoen ja Kuopion välisiä linja-autovuoroja sekä vakiovuoroja Hankasalmen kirkonkylälle.


title: Hankasalmen rautatieasema

text: Kyseessä on Kangasniemen ja Konneveden keskustaajamien sekä oman asemansa henkilöliikenteen menettämisen jälkeen myös Laukaan kunnan Lievestuoreen taajaman lähin rautatieasema. Kangasniemelle on asemalta etäisyyttä noin 40 kilometriä, Konnevedelle noin 43 kilometriä ja Lievestuoreelle noin 19 kilometriä.


title: Hankasalmen rautatieasema

text: Hankasalmen rautatieasemalla pysähtyy nykyisin kahdeksan Intercity-junaa päivässä, neljä kumpaankin suuntaan, sekä neljä Pendolino-junaa, kaksi kumpaankin suuntaan.


title: Eusebios Myndoslainen

text: Eusebios Myndoslainen (300-luku) oli antiikin kreikkalainen uusplatonilainen filosofi. Hän oli kotoisin Myndoksesta, Kaariasta. Eunapios kuvaa häntä yhdeksi uusplatonilaisen opettaja–oppilas-seurannon ”kultaisen ketjun” edustajaksi.


title: Eusebios Myndoslainen

text: Eusebios oli Aidesioksen oppilas. Hän omisti itsensä ensi sijassa logiikalle ja kritisoi monin tavoin uusplatonismin maagista ja teurgista puolta. Tällä tavoin hän ärsytti myöhempää keisari Julianusta, joka suosi ennemmin Maksimoksen ja Khrysanthioksen mystiikkaa.


title: Eusebios Myndoslainen

text: Johannes Stobaios kokosi erään Eusebioksen eettisiä opetuksia. Kyseessä saattaa olla sama uusplatonilainen Eusebios.


title: Hwasongin linnoitus

text: Hwasongin linnoitus eli Hwaseongin linnoitus on linna Suwonissa, Etelä-Koreassa noin 30 kilometriä maan pääkaupungista Soulista. Sen rakennutti 1700-luvulla keisari Chongjo, joka siirsi sinne isänsä hautakammion ja ympäröi sen mahtavilla lähes kuusi kilometriä pitkillä muureilla. Muurit ovat säilyneet nykypäivään, ja niihin liittyy neljä porttia, tykistötorneja ja bastioneja.


title: Hwasongin linnoitus

text: Linnoitus on Unescon maailmanperintökohde.


title: Maciejowicen taistelu

text: Maciejowicen taistelu tapahtui 10. lokakuuta 1794 Puola-Liettuan ja Venäjän välillä. Puolalaisjoukkojen johtajana oli Tadeusz Kościuszko, joka yritti 6 200 miehen avulla estää kahden venäläisarmeijan yhdistymisen. Toista 12 000 venäläissotilaan armeijaa johti Iwan Fersen ja toista 12 500 miehen vahvuista osastoa Aleksandr Suvorov. Kościuszko oli pyytänyt puolalaiskomentaja Adam Ponińskin 4 000 miehen yksikköä avukseen liian myöhään, joten apu ei saapunut ajoissa. Venäläiset voittivat taistelun ja Kościuszko joutui haavoittuneena venäläisten vangiksi.


title: Joulukuun ryhmä

text: Joulukuun ryhmä oli taiteilijaryhmä, joka vaikutti oululaisessa taide-elämässä vuosien 1962–1968 välisenä aikana. Sen muodostivat niin sanotut ”Villit” taiteilijat, jotka syrjäytettiin Oulun kaupungin taidehankinnoissa.


title: Joulukuun ryhmä

text: Ryhmän syntymisen taustalla oli ns. taidekapina, joka koettiin Oulun taidemuseon perustamisen jälkeen, kun ryhmä taiteilijoita syytti kaupunkia yksipuolisista museo-ostoista kaupungin järjestettyä kutsunäyttelyn ostoja varten. Syrjäytetyt taiteilijat olivat Ilmo Pihkala, Olli Pohjola, Aatto Hukkanen, Pentti Junno ja Pentti Loponen. Tukenaan oululaisen taide-elämän ”grand old man” Paavo Leinonen syrjäytetyt taiteilijat järjestivät vastalauseena Oulun kaupungintalon lämpiöön oman protestinäyttelynsä. Ryhmän ytimen muodostivat Aatto Hukkanen, Pentti Junno, Ilmo Pihkala ja Leo-Lassi Saarela. Joulukuun ryhmä piti näyttelyitä vuoteen 1968 saakka.


title: Joulukuun ryhmä

text: Oulun taidemuseo järjesti ryhmään kuuluneiden taiteilijoiden Aatto Hukkasen, Pentti Junnon, Ilmo Pihkalan ja Leo-Lassi Saarelan näyttelyn vuonna 1988.


title: Tuhkaa ja timanttia

text: Tuhkaa ja timanttia () on puolalaisen elokuvaohjaaja Andrzej Wajdan ohjaama elokuva vuodelta 1958. Se mainitaan usein Wajdan mestariteokseksi. Elokuva on kolmas osa Wajdan sotatrilogiasta, jonka muut elokuvat ovat "Sukupolvi" (1954) ja "Kanal" (1956). Tapahtuma-aika on toisen maailmansodan päätöspäivä.


title: Tuhkaa ja timanttia

text: Elokuvan sankarin pitää ratkaista ”sotilaan ikuinen ongelma: totella vai ajatella”, on Wajda luonnehtinut päähenkilöä. Elokuva nosti Puolan ulkopuolellakin kuuluisuuteen lyhyen uran tehneen Zbigniew Cybulskin, jota on sanottu puolalaisen elokuvan James Deaniksi. Elokuva pohjautuu Jerzy Andrzejewskim romaaniin, josta Wajda ja Andrzejewski yhdessä tekivät käsikirjoituksen.


title: Tuhkaa ja timanttia

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Tuhkaa ja timanttia" oli mukana heistä kolmentoista listalla. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Leo Äikäs

text: Leo Äikäs (s. 15. elokuuta 1946) on jääkiekkoilija ja jääkiekkovalmentaja, joka pelaajauransa aikana voitti Tampereen Tapparassa junioreiden Suomen mestaruuden (1965) ja edusti urallaan mm. HJK:ta. Äikäs toimi Helsingin Jokereiden kakkosvalmentajana 1990-luvun alkuvuosina ja yhdessä ottelussa päävalmentajanakin, kun Alpo Suhonen sai potkut Jokereista kaudella 1993–1994. Teemu Selänne on maininnut muun muassa Äikkään olleen merkittävin valmentaja hänen urallaan.


title: AS Djerba

text: Association Sportive de Djerba () on tunisialainen jalkapalloseura, joka perustettiin vuonna 1946. Sen kotistadionina toimii Stade de Houmet Es'Souk, joka sijaitsee Houmet Es'Soukissa, Djerbassa.


title: Myllymäen rautatieasema

text: Myllymäen rautatieasema on itäisin Ähtärin neljästä rautatieliikennepaikasta ja kolmesta matkustajaliikenteen asemasta. Kyseessä on myös itäisin Etelä-Pohjanmaan rautatieliikennepaikka. Asema sijaitsee sähköistämättömällä Haapamäki–Seinäjoki-radalla. Haapamäeltä on etäisyyttä noin 35 kilometriä pohjoisluoteeseen ja Seinäjoelta on välimatkaa noin 85 kilometriä itäkaakkoon. Myllymäellä rata tekee mutkan, josta väylä jatkuu lähes kohtisuoraan Seinäjoen suuntaan ja toisaalta Haapamäen suuntaan.


title: Myllymäen rautatieasema

text: Taajamajunilla on Myllymäeltä matkustajaliikenteen suoria yhteyksiä Jyväskylään, Seinäjoelle ja Vaasaan. Yhteydet Oriveden kautta Tampereelle edellyttävät junanvaihtoa Haapamäellä.


title: Myllymäen rautatieasema

text: Myllymäki on esimerkiksi Karstulan, Kannonkosken ja Saarijärven lähin henkilöliikenteen rautatieasema. Etäisyyttä on Karstulan keskustaajamaan noin 55 kilometriä, Kannonkosken keskustaajamaan noin 95 kilometriä ja Saarijärven keskustaajamaan noin 58 kilometriä. Lipunmyyntiä asemalla ei enää ole.


title: Myllymäen rautatieasema

text: Myllymäen asema oli ainoa vuonna 1883 liikenteelle avatun Tampereen–Vaasan rautatien III luokan asema. Siitä piti alun perin tulla risteysasema, koska vuoden 1877 valtiopäivillä suunniteltiin rakennettaviksi kaksi rautatietä, toinen Pietarin radalta Taavetista Mikkelin ja Jyväskylän kautta Vaasaan, toinen Tampereelta Kärsämäen kautta Ouluun. Näiden ratojen risteysasema olisi sijoittunut Myllymäelle. Ensimmäisessä vaiheessa rakennettiin kuitenkin vain rataosat Tampereelta Myllymäen kautta Vaasaan, ja suunnitelmien muututtua Oulun rata rakennettiin Seinäjoelta ja Jyväskylän rata Haapamäeltä. Alkuperäisistä suunnitelmista muistuttaa Myllymäen melko kookas asemarakennus, joka on säilynyt hyvin alkuperäisessä asussaan. Asema-alueelle rakennettiin myös tiilinen nelipaikkainen veturitalli.


title: Myllymäen rautatieasema

text: Melko syrjäisestä sijainnistaan ja toteutumattomista ratasuunnitelmista huolimatta Myllymäki oli pitkään merkittävä rautatieasema. Se sijaitsi melko tarkkaan Tampereen ja Vaasan puolivälissä, joten se oli alkuvuosina junien kohtaamis- ja yöpymispaikka. Maailmansotien välisenä aikana Myllymäki oli Suomen suurimpia puutavaran kuormauspaikkoja. Puutavaraliikennettä palvelivat päivystäjäveturi vuoteen 1989 ja puutavaranosturi vuoteen 1990. Asema on lisäksi ollut turpeen kuormauspaikka. Myllymäen asema oli aikanaan myös henkilöliikenteen vaihtopaikka, koska Saarijärven suunnasta saapuneet postiautot toivat junille niin postia kuin matkustajiakin. Nykyisin liikenne Myllymäen asemalla on hiljentynyt. Museovirasto on luokitellut Myllymäen rautatieaseman valtakunnallisesti merkittäväksi suojelukohteeksi.


title: Myllymäen rautatieasema

text: Myllymäen asema on vuosina 1883–1926 ja uudelleen vuodesta 2007 ollut Suomen korkeimmalla sijaitseva henkilöliikenteen rautatieliikennepaikka (178 m mpy.). Suomen korkeimmalla sijaitseva tavaraliikenteen liikennepaikka on vuodesta 1999 ollut Arolan rautatieasema Vartiuksen radalla Kuhmossa (232 m mpy.). Suomen kaikkien aikojen korkeimmalla sijainnut rautatieliikennepaikka on ollut 279 metrin korkeudella merenpinnasta sijainnut Päävaaran seisake käytöstä poistetulla Taivalkosken radalla Suomussalmella.


title: Andrei Hramov

text: Andrei Hramov (s. 17. tammikuuta 1981) on venäläinen suunnistaja, moninkertainen maailmanmestari. Hän on edustanut muun muassa suomalaista Hiisirastia.


title: Andrei Hramov

text: Hramov voitti ensimmäisenä venäläissuunnistajana aikuisten sarjan maailmanmestaruuden oltuaan paras pitkällä matkalla Japanin Aichissa 2005. Viestin maailmanmestaruuden hän voitti Aarhusissa 2006, Kiovassa 2007 ja Trondheimissa 2010 sekä sprinttikilpailun Olomoucissa 2008 ja Miskolcissa 2009. Euroopan-mestaruuden hän voitti viestissä 2008 ja sprinttiviestissä 2016.


K. H. Renlundin museo – Keski-Pohjanmaan maakuntamuseo on Kokkolassa toimiva museo. Museon toimialueeseen kuuluu koko Keski-Pohjanmaan maakunta ja täten useita eri kohteita. Kokkolan keskustassa sijaitsevat Roosin talo sekä Museokortteli.


title: K. H. Renlundin museo – Keski-Pohjanmaan maakuntamuseo

text: Andreas Roosin (1785–1842) perheelleen rakennuttamassa Roosin talossa pääsee tutustumaan vaihtuviin taidenäyttelyihin, Roosin perheen elämään sekä ihailemaan liikemies K. H. Renlundin Kokkolan kaupungille lahjoittamaa Suomen taiteen kultakauden kokoelmaa. Kokoelmaan sisältyy taidetta sellaisilta taiteilijoilta kuin Pekka Halonen, Magnus Enckell, Beda Stjernschantz, Victor Westerholm ja Albert Edelfelt. Roosin talon pihapiirissä olevassa suolamakasiinissa pääsee tutustumaan Leo Torpan kamerakokoelmaan


text: Museokorttelissa sijaitsevassa Pedagogiossa on esillä koulunäyttely. Lassanderin talossa voi tutustua 1700-luvun kauppiasperheen kotiin sekä mm. kaupankäynnin ja merenkulun historiaan.


text: Maakuntamuseon yhtenä pysyvänä sisältönä on ITE-taide. Yhteistyössä Maaseudun Sivistysliiton kanssa hallinoitu ITE-museo toimii Näyttelyhallilla. Mittavan ITE-taiteen kokoelman vuoksi Kokkolaa onkin kuvattu "ITE-taiteen pääkaupungiksi".


text: Museon kokoelmat sisältävät myös paljon Veikko Vionojan maalauksia.


text: Museon omistuksessa on Englanninpuistoon sijoitettu barkassi, joka saatiin saaliiksi Halkokarin kahakassa vuonna 1854.


text: Muita museokohteita ovat mm. Fredrik ja Anna Draken koti, Kaarlelan kotiseutumuseo, Kirjapainomuseo, Tankkarin hylkeenpyyntimuseo, Lohtajan kotiseutumuseo sekä Öjan kalastusmuseo.


title: Pure

text: Pure voi tarkoittaa seuraavia asioita:


title: Valentin Novikov

text: Valentin Novikov (s. 1. lokakuuta 1974) on venäläinen suunnistaja, moninkertainen arvokisamitalisti.


title: Valentin Novikov

text: Novikov suunnisti ankkuriosuuden Venäjän voittaessa viestin maailmanmestaruuden Århusissa 2006, Kiovassa 2007 ja Trondheimissa 2010. Neljännen viestin maailmanmestaruutensa hän voitti Sotkamossa 2013 toisen osuuden suunnistajana. EM-kilpailuissa hän on voittanut kultaa niin keskimatkalla, pitkällä matkalla kuin viestissäkin. Jukolan viestissä 2008 hän suunnisti ankkuriosuuden Deltan voittoisassa joukkueessa. Vuonna 2004 hän voitti ensimmäisenä ei-pohjoismaalaisena miesten O-Ringen-kilpailun


title: Juha (Madetojan ooppera)

text: Juha op. 74 on Leevi Madetojan säveltämä ooppera. Teoksen kantaesitys oli 17. helmikuuta 1935 Suomalaisessa oopperassa.


title: Juha (Madetojan ooppera)

text: Ooppera perustuu Juhani Ahon vuonna 1911 julkaistuun romaaniin "Juha". Sen libreton teki Aino Ackté, mutta säveltäjä muokkasi sitä myös mieleisekseen. Samasta libretosta oli vuonna 1922 tehnyt samannimisen oopperan myös Aarre Merikanto, mutta Suomalainen ooppera päätti luopua sen esittämisestä.


title: Suomen Somaliliitto

text: Suomen somalialaisten liitto ry () on Suomessa toimiva somalijärjestö, jonka hallituksen puheenjohtajana toimii Arshe Said. Yhdistys on perustettu vuonna 1996, ja se toimii Suomen somalijärjestöjen kattojärjestönä.


title: Suomen Somaliliitto

text: Liitto edistää yhteistyössä muiden yhteiskunnan sektoreiden kanssa Suomessa asuvien somalialaisten asiaa ja toimii yhteiskunnallisena vaikuttajana Suomen somalialaisyhteisöä koskevassa päätöksenteossa.


title: Suomen Somaliliitto

text: Yhdistys on vaatinut uudenlaista otetta maahanmuuttajien kotouttamiseen, jotta nuorten rikollisuutta ja ongelmia saataisiin torjuttua sekä hakenut avustusta somalialaistaustaisten nuorten rikollisuuden ennaltaehkäisyyn sekä työllistymisen kehittämiseen.


title: Suomen Somaliliitto

text: Somaliliitto on myös esittänyt toiveen, ettei poliisi katsoisi khat-huumeen käyttöä läpi sormien, koska liiton mukaan khat-riippuvuuden aiheuttamat ongelmat näkyvät pääkaupunkiseudun somaliperheissä jo nyt.


title: Siitake

text: Siitake ("Lentinula edodes") on Itä-Aasiasta kotoisin oleva ruokasieni, jota viljellään ja käytetään ruoanlaitossa monissa Aasian maissa. Se on ruoka-aineena osa monien Aasian maiden, kuten Japanin, Kiinan, Korean ja Thaimaan, keittiöitä.


title: Siitake

text: Länsimaissa siitake tunnetaan japanilaisella nimellään "shiitake" (kanji: 椎茸; kirjaimellisesti ""shii"-sieni" kasvualustanaan toimivien lahoavien shii-puiden mukaan). Englannin kielessä siitake tunnetaan myös "kiinalaisena metsäsienenä" tai "mustana metsäsienenä". Kiinassa sieni tunnetaan nimellä "xiānggū" (香菇, "hyväntuoksuinen sieni").


title: Siitake

text: Siitakkeet kasvavat luonnonvaraisina Kiinassa, mutta niitä on viljelty Kiinan lisäksi Japanissa yli 1 000 vuoden ajan. Varhaisimmat kirjoitetut merkinnät siitakkeiden viljelystä voidaan ajoittaa Song-dynastian ajoille (vuodet 960-1127). Luonnonvaraisten sienten syömistä kuvanneet kirjoitukset ajoittuvat kuitenkin varhaisemmiksi.


title: Siitake

text: Ennen 1980-lukua sienten japanilaista lajiketta kasvatettiin ainoastaan perinteisin menetelmin. Gary F. Leatham tutki 1970-luvun lopulla väitöskirjassaan japanilaisen lajikkeen kasvattamista, mikä mahdollisti myöhemmin kyseisen lajikkeen tehokkaan kaupallisen kasvatuksen ympäri maailmaa, myös Suomessa. Sientä myydään nykyään päivittäistavarakaupoissa tuoreina sekä säilykkeinä.


title: Siitake

text: Tuoreita ja kuivattuja siitakkeita käytetään aasialaisissa keittiöissä. Kiinalaisessa keittiössä niitä käytetään paistettuina kasvisruoissa. Japanissa niitä käytetään miso-keitossa dashin valmistuksessa sekä lisukkeena monissa muissa ruokalajeissa. Koreassa sienet ovat osa "bulgogia" (marinoitu grillinaudanliha), "jjigaeta" (pihvi) sekä "namulia" (paistettu kasvisruoka). Thaimaassa sienet tarjotaan käristettyinä tai haudutettuina.


title: Siitake

text: Siitakkeita myydään kuivattuina säilykkeinä, jotka uudelleenkostutetaan vedessä ennen käyttöä. Sienten kuivaaminen tekee niistä tuoreita sieniä aromikkaampia paljastaen vahvan umami-maun, hajottaen sienen proteiinit aminohapoiksi ja muuttaen ergosterolit D-vitamiineiksi.


title: Siitake

text: Siitakkeiden terveysvaikutuksia on tutkittu nykyaikana tieteellisesti. Sienet sisältävät polysakkaridi lentinaania ((1-3)-β-D-glukaani), jonka on tutkittu ehkäisevän kasvainten muodostumista.


title: Siitake

text: Jotkut siitakkeesta eristettävät aineet, kuten iktyoli, toimivat lääkkeenä allergioihin ja viruksiin.


title: Siitake

text: Siitake on myös yksi harvoista vegaaniseen sekä košer-ruokavalioon kuuluvista, D-vitamiinia sisältävistä lähteistä.


title: Siitake

text: Raakana nautitulla siitakkeella on todettu myös vakavahko nokkosrokkoa muistuttava sivuvaikutus siitakedermatiitti, joka saattaa ilmaantua vasta joitain päiviä aterian jälkeen ja vaatia vakavimmillaan sairaalahoitoa.


title: Castanopsis cuspidata

text: Castanopsis cuspidata (jap. shii, 椎) on "Castanopsis"-sukuun kuuluva puu, jota esiintyy eteläisessä Japanissa ja Koreassa. Se on keskikokoinen, ikivihreä puu, joka kasvaa 20-30 metriä korkeaksi. Puun nahkeapintaiset lehdet ovat 5-9 cm pitkiä ja 2-4 cm leveitä. Se kasvaa metsissä ja jyrkänteissä, etenkin meren lähettyvillä.


title: Castanopsis cuspidata

text: Puun lahotessa se toimii monien sienten, kuten siitakkeen kasvualustana.


title: Shii

text: Shii voi tarkoittaa seuraavia:


title: Zbigniew Cybulski

text: Zbigniew Cybulski (3. marraskuuta 1927 Kniaze – 8. tammikuuta 1967) oli tunnetuin ja suosituin toisen maailmansodan jälkeisen ajan puolalainen näyttelijä, jonka maineikkain työ on Andrzej Wajdan ohjaama elokuva "Tuhkaa ja timanttia" vuodelta 1958. Häntä on usein verrattu James Deaniin, jonka kanssa hänellä oli yhteistä tavanomaisesta poikkeava näyttelemistyyli ja se että hän kuoli traagisella tavalla suhteellisen nuorena. Häntä on pidetty 1900-luvun parhaimpiin kuuluvana näyttelijänä.


title: Zbigniew Cybulski

text:
Cybulski opiskeli Krakovan teatterikoulussa, josta hän valmistui 1953. Hän aloitti uransa Gdańskissa teatterissa ja perusti yhdessä ystävänsä kanssa ylioppilasteatterin. 1960-luvun alussa hän siirtyi Varsovaan, jossa hän näytteli muutamissa kokeellisissa teattereissa.
Cybulskin maine perustuu erityisesti hänen elokuviinsa. Merkittäviä töitä hän teki elokuvan alalla vuodesta 1958, jolloin valmistui Wajdan elokuva ja Aleksander Fordin "Ósmy dzien tygodnia". Hän näyttelijä pääosaa Jörn Donnerin elokuvassa "Rakastaa", jossa toista pääosaa näytteli Harriet Andersson. Hän näytteli myös useissa televisionäytelmissä.


title: Zbigniew Cybulski

text: Cybulski kuoli onnettomuudessa Wrocławin rautatieasemalla: Hän yritti hypätä jo vauhdissa olleeseen junaan, mutta putosi portaalta junan alle ja kuoli. Hänet haudattiin Katowiceen.


title: Lublinin taikuri

text: Lublinin taikuri on Isaac B.Singerin romaani vuodelta 1960. Lublinin taikurin sanotaan olevan hänen kirjoistaan kiehtovimpia ja mielikuvituksellisimpia. Se kertoo taikurista, joka matkustaa kaupungista toiseen, ja samalla naisen luota naisen luo.


title: Lublinin taikuri

text: Singer kirjoitti teoksen jiddišiksi, ja se julkaistiin 1959 jatkokertomuksena amerikanjuutalaisessa lehdessä Jewish Daily Forward. Muokattuna ja englanniksi käännettynä se ilmestyi kirjana nimellä "The Magician of Lublin" 1960. Jukka Kemppinen on suomentanut sen englanninkielisestä käännöksestä.


title: Lublinin taikuri

text: Israelilainen elokuvaohjaaja Menahem Golan on ohjannut teoksesta elokuvan "Lublinin taikuri".


title: Oikeusperhe

text: Oikeusperhe on vertailevassa oikeustieteessä käytetty käsite. Länsimaiden oikeudesta puhuttaessa mainitaan yleensä ainakin kaksi oikeusperhettä: anglosaksinen common law ja mannermainen oikeustraditio, joka puolestaan jakautuu saksalaisperäiseen ja ranskalaisperäiseen traditioon.


title: Tukholman suomalainen seurakunta

text: Tukholman suomalainen seurakunta on yksi Ruotsin kirkon seurakunnista. Seurakuntaan voi liittyä, jos asuu Tukholman hiippakunnassa ja on jokin yhteys Suomeen tai suomalaisuuteen


title: Tukholman suomalainen seurakunta

text:
Seurakunnan katsotaan juontavan juurensa 1500-luvulle, jolloinTukholmassa asuvat suomalaiset saivat käyttöönsä dominikaaniluostarin kirkon. Siellä pidettiin ensimmäinen suomenkielinen jumalanpalvelus vuonna 1533.
Kirkkoon saatiin lahjoituksia ja seurakunnan suojelijaksi, patronukseksi, tuli kansliapresidentti Arvid Horn. Kirkkoneuvoston vaatimuksesta seurakunnasta tuli vuonna 1730 -luvun lopulla kaksikielinen.


title: Tukholman suomalainen seurakunta

text: Vuonna 1775 seurakunnassa oli suunnilleen 1 400 jäsentä.


title: Tukholman suomalainen seurakunta

text: Kun Ruotsi menetti Suomen 1809 seurakunnan tilanne muuttui kriittiseksi. Mutta 1811 sen säilymisestä tehtiin päätös. Seurakunnassa oli silloin noin 1 200 suomenkielistä jäsentä, vuonna 1945 oli seurakunnassa 2 263 jäsentä. Sotien seurauksen seurakunnan jäsenmäärä alkoi kasvaa, ja 1950 jäseniä oli 5 835 ja kaksi vuotta myöhemmin 8 397. Kun suuri muuttoaalto oli 1960-70-luvulla suurimmillaan, seurakunnan jäsenmäärä nousi yli 20 000:een


title: Tukholman suomalainen seurakunta

text: 1971 Värmdöstä merenrantapaikka kesäkodiksi ja 1975 valmistui Peter Celsingin piirtämä uusi seurakuntatalo. Kun kirkkoherraksi valittiin vuonna 1986 Urpo Kokkonen, seurakunta sai ensimmäisen äidinkieleltään suomalaisen kirkkoherran.


title: Tukholman suomalainen seurakunta

text: Vuoden 1992 Ruotsin kirkkolakiin tuli Tukholman Suomalaista seurakuntaakin koskeva laki ei-alueellisista seurakunnista. Jumalanpalveluksissa alettiin vuonna 1994 noudattaa Ruotsin kirkon järjestystä, ja vuonna 1995 seurakunta liittyi Tukholman hiippakuntayhtymään. Vuodesta 2010 seurakunnan alue on kattanut koko Tukholman hiippakunnan.


title: Tukholman suomalainen seurakunta

text: Seurakunnan pitkään omistama Norrnäsin leirikeskus myytiin vuonna 2012. Se herätti vastustusta.


title: Tukholman suomalainen seurakunta

text: Seurakunnassa oli vuonna 2012 8 000 jäsentä. Ruotsin kirkon ja valtion suhdetta järjestettiin uudestaan, ja kirkkoa koskee uudistettu laki (Lag 1998:1591 om Svenska kyrkan).


title: Neuvostoliittoinstituutti

text:
Neuvostoliittoinstituutti oli vuosina 1947–1992 toiminut Suomen opetusministeriön alainen valtion tutkimuslaitos, jonka tehtävä oli koordinoida ja suorittaa Neuvostoliittoon liittyvää tieteellistä tutkimusta ja edistää Suomen ja Neuvostoliiton välistä tieteellistä ja sivistyksellistä yhteistyötä. Ensimmäisen kerran instituutista säädettiin lailla vuonna 1947 sotien jälkeiseen Suomen ja Neuvostoliiton suhteiden uudelleenjärjestelyyn liittyen.
Instituutista tuli 1970-luvulla osa Suomen virallista ulkopolitiikkaa.


title: Neuvostoliittoinstituutti

text: Jälkeenpäin, 1990- ja 2000-luvuilla esitettiin näkemyksiä, että Neuvostoliittoinstituutti ei voinut alun jälkeen harjoittaa varsinaista Neuvostoliiton tutkimusta eli länsimaistyyppistä sovjetologiaa, koska tällainen ei sopinut Neuvostoliitolle eikä Suomen virallisen ulkopolitiikan linjaan.


title: Neuvostoliittoinstituutti

text: Neuvostoliiton hajottua instituutin toimintaa jatkoi Venäjän ja Itä-Euroopan instituutti, jonka toiminnassa painottui asiantuntijuuden ja julkaisutoiminnan lisäksi kirjastopalvelujen tarjoaminen venäjäksi ja muilla entisen Neuvostoliiton kielillä. Venäjän ja Itä-Euroopan instituutti lakkautettiin vuonna 2012, ja sen toimintaa jatkoi Cultura-säätiö. Lisäksi vuonna 1996 perustettiin Helsingin yliopiston yhteyteen Aleksanteri-instituutti, jonka tehtäväksi annettiin Venäjää ja itäistä Eurooppaa koskevan tutkimuksen ja opetuksen koordinointi, jotka olivat aikaisemmin ainakin osittain kuuluneet Neuvostoliittoinstituutille.


title: Neuvostoliittoinstituutti

text: Neuvostoliittoinstituutti toimi Helsingissä, vuodesta 1975 omissa tiloissaan Eiran Armfeltintiellä, joka oli lähellä Tehtaankadulla sijainnutta Neuvostoliiton suurlähetystöä. Venäjän ja Itä-Euroopan instituutti muutti vuonna 1993 tilastokeskuksen entisiin tiloihin Annankadulle. Instituutin johtajana jatkoi Neuvostoliittoinstituuttia 1980-luvulta lähtien johtanut Valdemar Melanko.


title: Tuomo Martikainen

text: Tuomo Tapani Martikainen (7. huhtikuuta 1939 Mäntyharju – 20. marraskuuta 2018 Helsinki) oli Helsingin yliopiston valtiotieteen professori. Hänen päätutkimuskohteitaan olivat vaalit, poliittinen käyttäytyminen, julkisen sektorin hallinto ja ”Uusi” politiikka.


title: Tuomo Martikainen

text: Tuomo Martikainen valmistui Helsingin yliopistosta valtiotieteen kandidaatiksi vuonna 1963 ja lisensiaatiksi vuonna 1968 sekä väitteli tohtoriksi vuonna 1973. Hän työskenteli assistenttina Helsingin yliopiston yleisen valtio-opin laitoksella vuosina 1965–1977 ja yleisen valtio-opin dosenttina vuosina 1974–1977, Turun yliopiston valtio-opin dosenttina vuodesta 1974 sekä Helsingin yliopiston hallinto-opin apulaisprofessorina vuosina 1977–1983 ja yleisen valtio-opin professorina vuodesta 1983. Martikainen teki opintomatkoja Iso-Britanniaan, Irlantiin, Yhdysvaltoihin, Puolaan ja Saksaan.


title: Tuomo Martikainen

text: Martikainen kommentoi aktiivisesti muun muassa suomalaisten äänestymiskäyttäytymistä, antoi lausuntoja vaaleista ja arvosteli suomalaisia politiikkakielteisyydestä.


title: P-Tolueenisulfonihappo

text: p-Tolueenisulfonihappo (CHOS) on sulfonihappoihin kuuluva orgaaninen yhdiste, joka esiintyy valkoisena ja kiinteänä vesiliukoisena aineena.Toisin kuin orgaaniset karboksyylihapot p-tolueenisulfonihappo on vahva happo ja syövyttää useita metalleja.


title: P-Tolueenisulfonihappo

text: p-Tolueenisulfonihappoa valmistetaan teollisesti sulfonoimalla tolueenia. Aineessa on usein mukana pieniä määriä rikkihappoa.


title: P-Tolueenisulfonihappo

text:
p-Tolueenisulfonihappoa käytetään useissa orgaanisissa synteeseissä. Ainetta käytetään katalyyttinä aldehydien asetalisaatiossa, karboksyylihappojen esteröinnissä ja esterien transesteröinnissä
Hengitettynä p-tolueenisulfonihappo aiheuttaa hengitysvaikeuksia ja pitkäaikaisen altistumisen seurauksena jopa keuhkopöhön. Iholle ja silmiin joutuessaan aine aiheuttaa kipu ja syövytysvaurioita. Aine on palavaa ja palokaasut ovat vaarallisia.


title: Liikkeenohjain

text: Liikkeenohjain ohjaa jonkin objektin liikettä. Monet liikkeenohjaimet toteutetaan tietokoneilla, mutta ne voidaan toteuttaa myös puhtaasti analogisin komponentein. Esimerkiksi robotin ohjausta tai osaa siitä voidaan sanoa liikkeenohjaukseksi.


title: Agarak (Ashtarak)

text: Agarak (armeniaksi Ագարակ) on kunta Aragatsotnin maakunnan Ashtarakin piirikunnassa Armeniassa.


title: Agarak (Ashtarak)

text: Kunta sijaitsee Amberdjoen varrella, ja sen perustivat vuonna 1919 Vanista ja Bitlisistä muuttaneet armenialaiset.


title: Agarak (Ashtarak)

text: Vuonna 2001 kunnan väliluku oli 1 655 ja vuonna 2008 1 710.


title: Kiesimä

text: Kiesimä on järvi Rautalammin kunnassa. Järven suurin pituus itä-länsisuunnassa on noin 9 km, suurin syvyys 32 m ja korkeus merenpinnasta noin 101 m. Järven luoteispuolella sijaitsee Kiesimän kylä, itäpäässä Kerkonkosken kylä.


title: Kiesimä

text: Kiesimästä on yhteys Konneveteen Kiesimän kanavan ja Niiniveteen Kerkonkosken kanavan kautta, sekä Sonkariin ja Vesantojärveen Riitunvirta-nimisen puron kautta. Veden korkeutta säännöstellään vesiliikenteen vuoksi. Vuonna 2013 järven ekologinen tila oli erinomainen.


title: Europa Vision

text: Oy Europa Vision Ab oli 1990-luvun puoliväliin toiminut tuotemerkkien Egmont Filmin ja Showtimen suomalainen elokuvalevittäjä. Levittäjä vastasi muun muassa Disneyn elokuvien ja piirrossarjojen sekä Yleisradion televisio-ohjelmien levityksestä. Europa Vision julkaisi viihdesarja Kummelin vuosien 1991–1993 jaksoista kahdeksan myyntivideota vuonna 1994, joka oli samalla Yleisradion ensimmäinen televisiosarja, jota julkaistiin yksityisille ihmisille. Europa Vision oli Rautakirjan tytäryhtiö. Vuonna 1995 se sulautettiin toiseen Rautakirjan tytäryhtiöön Finnkinoon.


title: Aghtsk

text: Aghtsk (, voidaan romanisoida myös muodoissa Aghts’k’ ja Aghdzq, aiemmin Akhs, Akis, Hakhs, ja Dzorap) on kunta Aragatsotnin maakunnassa Armeniassa.


title: Aghtsk

text: Vuonna 2001 kunnassa oli 1 801 asukasta ja 2008 heitä oli 1 785.


title: Aghtsk

text: Aghtskissa on suuri hautamonumentti 300-luvulta. Armenialaisessa kansanperinteessä kerrotaan, kuinka Persian Shapur II vei Armenian kuninkaiden luut Persiaan symbolisena eleenä Armenian alistamisesta. Kun Vassak Mamikonian kukisti persialaiset ja sai haltuunsa Arshakunin suvun kuninkaiden luut, hän hautasi ne Aghtskiin. Hautamuistomerkkien jäännökset ja 300-luvulla tehty basilika ovat yhä nähtävissä.


title: Antarut

text: Antarut (armeniaksi Անտառուտ, vuoteen 1949 Inaklu) on kunta Aragatsotnin maakunnassa Armeniassa. Vuonna 2001 siellä oli 225 asukasta.


title: Antarut

text: Antarutista löytyy vanhoja kiviristejä, khatskareja.


title: Aragatsotn (kylä)

text: Aragatsotn (armeniaksi Արագածոտն, voidaan romanisoida myös muodossa Aragatzotn) on kylä Aragatsotnin maakunnassa Armeniassa. Kylä perustettiin vuonna 1971 sovhoosina.


title: Aragatsotn (kylä)

text: Vuonna 2001 kylässä oli 804 asukasta.


title: Pascal Couchepin

text: Pascal Couchepin (s. 5. huhtikuuta 1942 Martigny, Sveitsi) on sveitsiläinen poliitikko, jäsen Sveitsin liittoneuvostossa vuosina 1998-2009 ja liittopresidentti vuosina 2003 ja 2008.


title: Pascal Couchepin

text: Couchepinillä on lakitieteen tutkinto Lausannen yliopistosta. Valmistuttuaan hän työskenteli lakiasiaintoimistossaan. Hänen valittiin kotikaupunkinsa valtuustoon 1968 ja hän toimi kaupungin pormestarina 1984−1998. Kansalliseen politiikkaan hän osallistui liberaalidemokraattisen puolueen kansanedustajana vuodesta 1979 alkaen. Hän toimi parlamenttiryhmänsä puheenjohtajana 1989−1996.


title: Pascal Couchepin

text: Couchepin valittiin 11. maaliskuuta 1998 Sveitsin liittoneuvostoon, jossa hän vastasi talousasioista 1. huhtikuuta 1998 − 31. joulukuuta 2002. Hän siirtyi 1. tammikuuta 2003 vastaamaan sisäministeriössä sosiaaliasioista ja hoiti tehtäviään lokakuun loppuun 2009 asti ennen kuin jätti paikkansa liittoneuvostossa Didier Burkhalterille.


title: Pascal Couchepin

text: Liittopresidenttinä Couchepin toimi vuosina 2003 ja 2008 sekä varaliittopresidenttinä vuosina 2002 ja 2007.


title: Pahanlaatuinen neuroleptioireyhtymä

text: Pahanlaatuinen neuroleptioireyhtymä (, "NMS") on harvinainen, lähinnä neuroleptien eli psykoosilääkkeiden käyttöön liittyvä oireyhtymä, joka voi olla hengenvaarallinen. NMS:n oireisiin kuuluvat kuume, jäykkyys, kohonnut verenpaine ja sydämen syke sekä lihaskivut. Lihasvauriota kuvaavan kreatiinikinaasin (CK) pitoisuus voi olla kohonnut.


title: Pahanlaatuinen neuroleptioireyhtymä

text: Oireyhtymää ilmenee arviolta 0,02–1,9 %:lla neurolepteja käyttävistä potilaista. Heistä sairaalapotilailla ilmaantuvuus on ollut vielä suurempi. NMS:ään liittyy 12–20 %:n kuolleisuus.


title: Pahanlaatuinen neuroleptioireyhtymä

text: Pahanlaatuinen neuroleptioireyhtymä kuvattiin ensimmäisen kerran vuonna 1968, mutta se määritettiin tarkemmin vasta 1980-luvulla.


title: Hou Hanru

text: Hou Hanru (, s. 1963 Kanton, Kiina) on kiinalaissyntyinen taidekuraattori, joka on asunut Ranskassa ja nyttemmin Yhdysvalloissa, jossa hän toimii San Francisco Art Institutessa. Hän on toiminut useiden taidetapahtumien kuraattorina ja on kirjoittanut taiteesta runsaasti artikkeleita ja kirjoja.


title: Hou Hanru

text: Hou Hanru on suorittanut taidehistorian loppututkinnon Kiinan taideoppilaitoksessa Pekingissä. Hän muutti Kiinasta pois pakolaisena 1990 ja on asunut 16 vuotta Ranskassa ennen Yhdysvaltoihin muuttoaan vuonna 2006. Hän toimii kansainvälisten kulttuurilaitosten konsulttina ja on toiminut kansainvälisten taidepalkintojen palkintolautakunnan jäsenenä.


title: Hou Hanru

text: Hou Hanru on kuratoinut muun muassa Istanbulin kansainvälisen biennaalin 2007. Hänet on kutsuttu valitsemaan Ars Fennica -palkinnon saaja 2008.Hän on käynyt Suomessa ensi kerran 1990-luvun puolivälissä kuratoidessaan kiinalaisen nykytaiteen näyttelyn Porin taidemuseoon.


title: Hou Hanru

text: Hou Hanrua kiinnostavat kaupungistuminen ja globaalistuminen, ja niissä taiteen tehtävä on hänen mukaansa toimia kriittisenä äänenä.


title: Ford Rhein / Ruhr

text: Ford Rhein / Ruhr oli Ford Motor Companyn saksalaisen siiven kuorma-automallisto, jota valmistettiin Kölnissä.


title: Asklepigenia

text: Asklepigenia (n. 430–485) oli antiikin kreikkalainen uusplatonilainen filosofi ja mystikko. Hän oli kotoisin Ateenasta. Asklepigenian isä oli Plutarkhos Ateenalainen, joka toimi Ateenan uusplatonilaisen koulun johtajana.


title: Asklepigenia

text:
Plutarkhos opetti sekä tyttärelleen Asklepigenialle että tämän veljelle Hieriokselle Platonin ja Aristoteleen filosofiaa. Pelkästään tyttärelleen hän opetti kaldealaisia mysteeriopetuksia ja teurgiaa, jotka hän oli itse saanut omalta isältään Nestoriokselta.
Asklepigenia uskoi, että ihminen saattoi vaikuttaa kohtaloonsa tuntemalla kaikkeudessa vaikuttavia periaatteita, eli tuntemalla metafysiikkaa, kosmologiaa, magiaa ja teurgiaa.


title: Asklepigenia

text: Isänsä kuoltua Asklepigenia jatkoi tämän opetuksia. Hänen tunnetuin oppilaansa oli Proklos.


title: Artašavan

text: Artašavan (, aiemmin Ilanchalan) on kunta Aragatsotnissa Armeniassa. Vuonna 2001 kunnassa oli 624 asukasta.


title: Artašavan

text: Artašavanista löytyy 600-luvulla rakennetun kirkon rauniot.


title: Nuorten olympialaiset

text: Nuorten olympialaiset () on Kansainvälisen olympiakomitean (KOK) järjestämä urheilutapahtuma. Ensimmäiset nuorten olympialaiset järjestettiin elokuussa 2010 Singaporessa.


title: Nuorten olympialaiset

text: Singaporessa 2010 järjestettyihin ensimmäisiin kesälajien nuorten olympiakisoihin odotettiin osallistuvan noin 3 200 kilpailijaa 14–18-vuotiaiden ikäluokista. Nuorten olympialaisissa kisattiin olympialaisten ohjelmaa mukaillen. Kisojen osallistujamääriä ja kilpailulajeja kuitenkin rajoitettiin. Kilpailutapahtuman lisäksi Nuorten Olympiakisoissa vaalittiin olympia-aatteen kasvatuksellisia arvoja sekä urheilun sosiaalisia ja terveyttä edistäviä arvoja.


title: Nuorten olympialaiset

text: Nuorten talviolympiakisat järjestettiin ensimmäistä kertaa vuonna 2012. Kisojen järjestäjänä toimi Itävallan Innsbruck.


title: Lapuan rautatieasema

text: Lapuan rautatieasema (, ) sijaitsee Seinäjoen ja Kokkolan välisellä rataosuudella. Etäisyyttä Seinäjoelle on noin 25 kilometriä ja Kokkolaan noin 110 kilometriä. Asema avattiin marraskuussa 1886 Pohjanmaan radan yhteydessä, ja asemarakennus on rakennettu Knut Nylanderin tyyppipiirustusten mukaan.


title: Lapuan rautatieasema

text: Päivittäin Lapualla pysähtyy 2–3 junavuoroa suuntaansa sekä perjantaisin ja sunnuntaisin lisäksi yksi Pendolino-vuoro Oulusta Helsinkiin. Aseman lipunmyynti lakkautettiin 1. lokakuuta 2008, mutta odotushuone jäi senkin jälkeen käyttöön. Myöhemmin sen aukioloaikoja on kuitenkin supistettu ja lauantaisin odotushuone on kiinni. Paikkakunnalla käytiin pitkään keskustelua matkakeskuksen rakentamisesta, ja uusi matkakeskus otettiinkin maanantaina 12. maaliskuuta 2012 käyttöön aivan rautatieaseman vieressä. Aikaisemmin rautatieasemalta oli noin 400 metriä matkaa vanhalle linja-autoasemalle. Matkakeskuksessa sijaitsee myös lippuautomaatti.


title: Lapuan rautatieasema

text: Aikaisemmin aseman erikoisuutena oli ohittava pääraide, joka kulki ratapihan itäpuolitse. Raiteen linjaus muuttui vuonna 2015, kun ratapiha uusittiin täysin osana Seinäjoki-Oulu -ratahanketta. Nykyään Lapuan aseman henkilöliikenteen laituri on esteetön; se on pidennetty 450-metriseksi, korotettu sekä päällystetty. Asemalle on lisäksi asennettu uudet odotuskatokset (3 kpl), kuulutusjärjestelmä, valaistus, laiturinäytöt ja valaistut aikataulukaapit (molempia 2 kpl), polkupyörätelineet, penkit sekä kohokivetykset näkövammaisille. Laituri sijaitsee pääraiteen vieressä ratapihan länsireunalla.


title: Lapuan rautatieasema

text: Lapualla sattui vuonna 1986 kaksi junaturmaa. Ensimmäinen sattui tammikuussa, jolloin tapahtui henkilö- ja tavarajunan yhteentörmäys. Toinen sattui saman vuoden joulukuussa, kun pohjoiseen matkalla ollut erikoispikajuna "EP 57 Lapponia" ajoi ylinopeudella poikkeavalle raiteelle. Kaksi ihmistä loukkaantui.


title: Aisara

text: Aisara Lukanialainen () (200-luku eaa.) oli antiikin kreikkalainen pythagoralainen filosofi.


title: Aisara

text: Aisara tunnetaan ainoastaan Johannes Stobaioksen kautta. Tällä on säilynyt katkelma teoksesta "Ihmisluonnosta", joka on laitettu Aisaran nimiin. Kyseessä on ainoa teoksesta säilynyt katkelma. Se sisältää eräänlaisen luonnollisen lain teorian sekä käsityksen ihmisen sielun jakaantumisesta kolmeen osaan. Aisaran mukaan ihmisluonto tarjoaa itsessään lain ja oikeudenmukaisuuden perustan. Sielun kolme osaa hoitavat eri toimintoja: yksi osa arvostelukykyä (mieli), yksi voimaa ja taitoja (ylempi henki), ja yksi osa rakkautta ja ystävyyttä (halu).


title: Aisara

text: Kerrotaan, että Pythagoraalla olisi ollut tytär nimeltä Aisara. Siksi jotkut tutkijat ovat arvelleet nimimuotoa myöhemmin tehdyksi korjaukseksi, ja ehdottaneet katkelman olevan sen sijaan peräisin Aresas-nimiseltä miespuoliselta filosofilta, joka mainitaan eräänä Pythagoraan seuraajista. Kirjoittaja mainitaan myös Pythagoraan elämäkerrassa. Siitä jotkut tutkijat ovat lukeneet nimen "Aisara", jotkut puolestaan nimen "Sara" ().


title: Mehida

text: Mehida on kristillistä progressiivista metallia soittava yhtye Suomesta. Sen perusti vuonna 2007 entinen Sonata Arctican kosketinsoittaja Mikko Härkin. Yhtyeeseen kuuluu Härkinin lisäksi Markus Niemispelto (ex-Wingdom), Toni Mäki-Leppilampi, Jani Stefanovic (Essence of Sorrow, Divinefire, Miseration) ja Thomas Vikström (Therion, Stormwind, ex-Candlemass). Mehidan ensimmäinen albumi, Blood & Water, julkaistiin Suomessa 22. elokuuta 2007, Euroopassa 31. elokuuta 2007 ja Yhdysvalloissa 11. syyskuuta 2007 Napalm Recordsin kautta.


title: Mehida

text: 27. elokuuta 2007 Mehidan Blood & Water oli Suomen virallisella albumilistalla sijalla 23.


title: Mehida

text: Studioalbumit


title: Aidesia

text: Aidesia () (400-luku) oli antiikin kreikkalainen uusplatonilainen filosofi, joka vaikutti Aleksandriassa. Hän oli Syrianoksen sukulainen ja Hermiaan vaimo. Nuorena hänet oli alun perin kihlattu Proklokselle.


title: Aidesia

text: Aidesian kerrottiin olleen maineikas sekä kauneudessa että hyveellisyydessä. Hermiaan kuoleman jälkeen Aidesia keskittyi hädänalaisten auttamiseen ja lastensa Ammonioksen ja Heliodoroksen kasvattamiseen. Hän siirtyi viimeksi mainitun mukana Ateenaan, jossa kummatkin opiskelivat filosofiaa. Aidesia eli melko pitkään, ja hänen hautajaispuheensa piti heksametrimitassa Damaskios, joka oli tuolloin vielä nuori.


title: Arutš

text: Arutš (, vuoteen 1970 Tališ) on kunta Aragatsotnin maakunnassa Armeniassa. Se sijaitsee Aragatsin eteläpuolella. Vuonna 2001 siellä oli 1 016 asukasta (de jure).


title: Arutš

text: Arutš sai alkunsa 500-luvulla, kun se toimi kuninkaallisten armeijoiden talvileirinä. Pysyvän paikan siitä teki Grigor Mamikonian (661–682). Kylässä sijaitsee Arutšavankin kirkko 600-luvulta. Siellä on myös jäänteitä Mamikonianien palatsista.


title: Klodvig III

text: Klodvig III (n. 670–676) oli jonkin aikaa Austrasian kuningas 675–676. Hän oli luultavasti Teoderik III:n tai Klodvig II:n poika, mutta hänet kuninkaaksi valinneet ylimykset ilmoittivat, että hän oli Klotar III:n avioton poika.


title: Klodvig III

text: Klodvig III oli pelkkä nukkehallitsija, ja hän kuoli pian valtaistuimelle nousunsa jälkeen. Häntä ei aina edes lasketa frankkien kuninkaaksi, ja joskus Klodvig IV:n järjestysnumero on III.


title: Asklepiodotos Aleksandrialainen

text: Asklepiodotos Aleksandrialainen () (400-luvun loppupuoli) oli antiikin kreikkalainen uusplatonilainen filosofi.


title: Asklepiodotos Aleksandrialainen

text: Asklepiodotos oli kotoisin Aleksandriasta ja opiskeli Prokloksen oppilaana Ateenassa. Lopulta hän muutti Afrodisiakseen, jossa hän piti omaa kouluaan toisen Asklepiodotos-nimisen filosofin kanssa. Hän meni naimisiin tämän tyttären Damianen kanssa. Asklepiodotos kirjoitti kommentaarin Platonin "Timaiokseen". Se on kuitenkin kadonnut.


title: Asklepiodotos Aleksandrialainen

text: Asklepiodotos opetti muun muassa Damaskiosta, joka kuvaa häntä väheksyvästi, osittain siksi, ettei Asklepiodotos arvostanut mysteerejä:


title: Asklepiodotos Aleksandrialainen

text: Asklepiodotos vieraili vaimoineen Isiksen pyhätössä Menouthiksessa, Egyptissä, tarkoituksenaan parantaa Damianen lapsettomuus. Lapsi saatiin aikaan, mutta paikalliset kristityt väittivät, että se oli ostettu eräältä papittarelta. Tapausta käytettiin syynä pyhätön tuhoamiseen.


title: Haminan hautausmaankirkko

text:
Haminan hautausmaankirkko sijaitsee Haminan ortodoksisen seurakunnan hautausmaalla, Pampyölin kylässä, noin kolme kilometriä kaupungin keskustasta itään. Arkkitehti Ivar Aminoffin suunnittelema kirkko valmistui vuonna 1901 ja se on pyhitetty ikonille "Jumalanäiti, kaikkien murheellisten ilo".
Kirkon vieressä sijaitsee Karl August Wreden suunnittelema Aladinin suvun hautakappeli, joka on rakennettu vuoden 1900 paikkeilla.. Itse hautausmaa on peräisin 1700-luvulta. Hautausmaan vieressä, tien toisella puolella, on Nikolai II:n armeijan juutalaissotilaiden pieni hautausmaa.


title: Aboukir

text: Aboukir tai Abukir voi tarkoittaa seuraavia:


title: Caleb Bradham

text: Caleb Bradham () oli yhdysvaltalainen apteekkari ja Pepsi-Cola Companyn perustaja.


title: Caleb Bradham

text: Bradham opiskeli aluksi Chapel Hillissä kotiosavaltiossaan, siirtyi valmistuttuaan Marylandin lääketieteelliseen yliopistoon, mutta opinnot keskeytyivät isän tehtyä vararikon. Hän opetti vuoden ajan koulussa, minkä jälkeen hän perusti apteekin New Berniin. Siellä hän kehitti kolajuomansa reseptin vuonna 1898. Juoman nimenä oli aluksi ”Brad's Drink”, sittemmin pepsiinin ja kolan mukaan Pepsi-Cola. Tästä tuli rekisteröity tavaramerkki 1903.


title: Hemoglobiini A

text: Hemoglobiini A (HbA) on aikuisen ihmisen yleisin hemoglobiinityyppi. Sitä on 95% aikuisen hemoglobiinista. Se koostuu neljästä alayksiköstä, kahdesta alfa- ja kahdesta beta-yksiköstä. Hemoglobiini A:n geeni sijaitsee ihmisen kromosomissa 11.


title: Krista Varantola

text: Eeva Krista Johanna Varantola os. Laaksonen (s. 23. elokuuta 1946 Pori) on suomalainen professori emerita ja kielitieteilijä.


title: Krista Varantola

text: Varantola syntyi apteekkari Vilho Uolevi Laaksosen ja rehtori Sirkka Helena Rintalan perheeseen. Hänen puolisonsa vuodesta 1968 on diplomi-insinööri Heikki T. Varantola. Varantola tuli ylioppilaaksi Porin tyttölyseosta 1965 ja valmistui Turun yliopistosta filosofian kandidaatiksi 1969 ja lisensiaatiksi 1969. Filosofian tohtoriksi hän väitteli Turun yliopistossa 1985 ja toimi samasta vuodesta alkaen sekä Vaasan yliopiston että Turun yliopiston englannin kielen dosenttina.


title: Krista Varantola

text: Varantola toimi Turun yliopiston kieli-instituutin lehtorina 1971–1981, Turun yliopiston lehtorina 1981–1989 ja Suomen Akatemian tutkijana useaan otteeseen 1981–1986. Tampereen yliopiston englannin kielen apulaisprofessorina ja professorina hän toimi vuodesta 1989, erityisalanaan kääntämisen teoria ja käytäntö. Hän oli Tampereen yliopiston humanistisen tiedekunnan dekaani 1995–1996 ja toimi yliopiston vararehtorina vuodesta 1997. Tampereen yliopiston rehtorina hän toimi 2004–2009 ja yliopiston kansleriksi hänet valittiin 2009. Tässä tehtävässä hän toimi vuoteen 2014 asti, jolloin kanslerin tehtävä Tampereen yliopistossa lakkautettiin. Varantola on toiminut myös Suomen Akatemian kulttuurin ja yhteiskunnan tutkimuksen toimikunnan ja Jyväskylän yliopiston hallituksen jäsenenä. Vuonna 2005 hänet kutsuttiin Suomalaisen Tiedeakatemian jäseneksi.


title: Age of Empires: The Rise of Rome

text: Age of Empires: The Rise of Rome ("RoR") on vuonna 1998 ilmestynyt laajennusosa pelille "Age of Empires". Kuten alkuperäisessä osassa, pelin idea on kerätä resursseja, rakentaa, kehittyä ja sotia. Lisäosa tuo uutta pelattavaa sisältöä sekä yksinkertaistaa pelimekaniikkaa.


title: Age of Empires: The Rise of Rome

text: Lisäosassa on neljä uutta kansaa: Makedonia, Rooma, Karthago ja Palmyra sekä uusia yksiköitä, kuten sotanorsuja ja linkomiehiä. Uusia skenaarioita on kolme: "Rise of Rome", "Ave caesar" ja "Rooman tuho". Lisäksi yksiköiden tuotanto on merkittävästi tehokkaampaa ja helpompaa kuin perusosassa, koska pelaaja voi määrittää tuotettavaksi seitsemän tiettyä yksikköä automaattisesti tarvitsematta antaa uutta komentoa jokaisen yksikön valmistumisen välissä. Kehitysjono on kuitenkin käytössä vain yksiköiden valmistuksessa, eikä esimerkiksi uusien maatilojen rakentaminen hoidu automaattisesti vanhan maatilan kuihduttua.


title: Asynkroninen sarjaliikenne

text: Asynkroninen sarjaliikenne on tietokoneiden ja elektroniikkalaitteiden keskenäisessä kommunikaatiossa käytetty sarjaliikennemuoto. Asynkroninen sarjaliikenne toimii yhdellä signaalilla kuhunkin suuntaan toisin kuin synkroninen sarjaliikenne, jossa on erillinen tahdistussignalointi.


title: Asynkroninen sarjaliikenne

text: Signaali on seuraavan kuvan mukaista, jossa muotona on start + 8 dataa + stop, tyypilliseltä sarjaliikennepiiriltä katsottuna:


title: Asynkroninen sarjaliikenne

text: Kun liikennettä ei ole, linja lepää "mark"-tilassa ("1", hiljainen "idle"-tila). Liikenne alkaa "start"-bitillä ("space"-tila, "0"). Databitit tulevat start-bitin jälkeen vähemmän merkitsevästä enemmän merkitsevään, tosin kuvassa ne on esitetty binääriluvun kirjoitusjärjestyksen kannalta takaperoisessa järjestyksessä. Tämän jälkeen tulee ""stop"-bitti ("mark", "1"). Välissä voi olla ennen stop-bittiä vielä "pariteetti"-bitti ().


title: Asynkroninen sarjaliikenne

text: Perinteisiä sarjaliikenteen nopeuksia ovat 300 bit/s, 600 bit/s, 1 200 bit/s, 2 400 bit/s, 4 800 bit/s, 9 600 bit/s, 19 200 bit/s ja 38 400 bit/s. IBM-PC-koneissa yleinen suurin sarjaliikennenopeus on ollut 115 kbit/s.


title: Asynkroninen sarjaliikenne

text: Fyysiset signaalitasot lähetetään yleensä laitteelta toiselle RS-232 tai RS-485 mukaisina. RS-232-linjalla "mark"-tila kulkee alhaisena jännitetasona, mikä tarkoittaa negatiivista jännitettä, jossa polariteetti toisin päin kuin sarjaliikennepiirillä on tavallisesti).


title: Jarmo Kopra

text: Jarmo Kopra on entinen suomalainen maastohiihtäjä. Hän sijoittui viidenneksi Salpausselän kisojen 50 kilometrillä 1979.


title: Odd (hahmo)

text: Odd Della Robbia (13v.) on yksi "Code Lyoko" -televisiosarjan päähenkilöistä.


title: Odd (hahmo)

text: Odd on luonteeltaan huoleton ja hauska. Hän syö myös paljon, ja voisi syödä vaikka koulun ruokalan tyhjäksi, saamatta grammaakaan lisää painoonsa. Hänen vaalea hiuksensa on geelillä muotoiltu piikin muotoon taakse ja hiuksissa on violetti raita. Hänen vaatteensa ovat miltei kokonaan violetit. Hän on erittäin laiha vaikka syökin paljon, tämän vuoksi häntä usein kutsutaan ruipeloksi. Odd kumminkin sanoo itseänsä solakaksi. Toisin kuin kavereillaan, Oddilla ei ole vakituista tyttöystävää. Hän on monesti yrittänyt ”iskeä” koulunsa tyttöjä, muttei koskaan ole onnistunut. Pisin suhde on kumminkin ollut Samanthaan ja Aelitalla ja Oddilla sanotaan olevan jotain. Oddin perheeseen kuuluu hänen 5 siskoa Pauline, Elizabeth, Mary, Adele ja Louise sekä isä että äiti. Hänellä on myös koira, Kiwi, jota hän pitää salaa koulussa huoneessaan varsinkin liikunnanopettajalta Jimiltä ja rehtorilta. Kun Jeremy onnistuu materialisoimaan Aelitan, tämä esiintyy Oddin serkkuna.


title: Odd (hahmo)

text: Oddin ollessa Lyokossa hän näyttää violetilta kissalta. Hänen aseenaan on lasernuolet, joita hän ampuu ranteestaan. Suojanaan hänellä on suojakilpi, jota hän tosin käyttää harvoin. Hän saattaa nähdä tapahtumia lähitulevaisuudesta. Odd tuntee vatsakipua siirtyessään Vitossektoriin. Hänen paidassaan on Lyokossa Kiwin kuva, joka luultavasti pissaa.


title: Mark

text: Mark voi tarkoittaa seuraavia:


title: CMM

text: Capability Maturity Model (CMM) on prosessien kypsyysmalli, jonka avulla pyritään ymmärtämään ja määrittelemään organisaation prosesseja.


title: CMM

text: CMM erittelee viisi eri tasoa organisaation prosessien kypsyydelle:


title: CMM

text: Jokaiselle kypsyystasolle on määritelty myös ns. avainprosessialueet (KPAs, Key Process Areas). Jokaiselle avainprosessialueelle on olemassa seuraavat viisi määritelmää:


title: Latgallit

text: Latgallit (historiallisesti eri variaatioina "letti, leththi, lethti, letthi, letthigalli, letigolli, leththigallia") ovat latvialaisten alaryhmä, jota joskus myös pidetään omana etnisenä ryhmänään. He ovat katolilaisia, kun taas muut latvialaiset ovat perinteisesti olleet luterilaisia. Latgallien kulttuuri kehittyi omaan suuntaansa aikana, jona he muista latvialaisista poiketen elivät osana Puola-Liettuaa. Latgallit puhuvat latgallia, jonka asema erillisenä kielenä tai latvian kielen murteena on kiistelty. Latgalleiksi luokiteltavia ihmisiä arvioidaan olevan noin 500 000.


title: Latgallit

text: Latgallien alkuperästä ei ole paljon tietoa. Heidän on arvioitu ilmestyneen 400–500-luvuilla nykyisen Vidzemen alueen itäosiin ja myöhemmin koko alueelle sekä Latgaleen. Latgallien varhainen suomenkielinen nimi oli "lätit". Kirjallisissa lähteissä latgallit mainitaan ensimmäisen kerran 1000-luvulla. Latgallit valloitettiin Baltian ristiretkien aikana ja myöhemmin he liittoutuivat ristiretkeläisten kanssa muita pakanallisia balttiheimoja vastaan. 1400–1500-luvuilla latgallit muodostivat yhdessä muiden alueiden balttiheimojen kanssa latvialaisten etnisen ryhmän.


title: Latgallit

text: Saksalaisen ritarikunnan hajoamisen jälkeen vuonna 1621 Latgalen alue joutui Puolan haltuun. Tästä alkoi nykypäivän latgallien erisuuntainen kehitys latvialaisiin nähden. Latgallit pysyivät katolilaisina, kun taas valtaosa muista latvialaisista liittyi luterilaiseen kirkkoon. Latgale muodosti oman voivodikuntansa vuoteen 1772, jolloin alue joutui Venäjän keisarikunnan haltuun Puolan ensimmäisessä jaossa. Vuonna 1865 alkoivat erityisesti katolilaisia vastaan tähdätyt venäläistämistoimet ja latgallin kielen käyttö kiellettiin. Kielto peruttiin vuonna 1904. Latvian saatua itsenäisyytensä Latgalessa toimi verrattain voimakkaita alueellista autonomiaa ajavia puolueita. Tänä aikana latgallia käytettiin myös kouluissa ja sillä julkaistiin kirjallisuutta. Latvian vuoden 1935 väestönlaskennan mukaan Latvian asukkaista 16 % oli latgalleja.


title: Latgallit

text: Latgalleja on nykyisestä Latvian väestöstä historiallisten piirikuntien mukaan eniten Ciblassa 94,7 %, Kārsavassa 94,0 %, Riebiņissä 91,5 % ja Rēzeknessä 90,9 %.


title: Latgallit

text: Latgallilaisen kulttuurin alamäki alkoi Neuvostoliiton miehitettyä Latvian. Kirjallisuuden julkaiseminen latgalliksi kiellettiin, vaikkakin muutamat kommunistiset lehdet tekivät latgallinkielisiä julkaisuja. Nykyisin suurin osa latgalleista ei koe kuuluvansa erilliseen etniseen ryhmään vaan latvialaisten alaryhmään. Vaikka latgalleina itseään pitäviäkin on todennäköisesti merkittävä määrä, ei heidän tarkkaa lukumääräänsä tiedetä, sillä Latvian valtio ei pidä latgalleja erillisenä etnisenä ryhmänä eikä heitä näin ollen lasketa erikseen väestönlaskennoissa.


title: Latgallit

text: Merkittävin yksittäinen tekijä, joka erottaa latgalleja latvialaisista on katolilainen kirkko. Latgallilaiseen kulttuuriin kuuluu huomattavasti enemmän puolalaisia ja venäläisiä ppiirteitä kuin muuhun latvialaiseen kulttuuriin. Latgallin kielellä on suojeltu asema Latvian perustuslain mukaan, mutta sen käyttö on merkittävästi vähentynyt. Suurin osa kielen käyttäjistä asuu maaseudulla ja kaupungeissa käytetään pääosin latviaa.


title: Mäntykangas

text: Mäntykangas eli kuiva kangas on kuiva hiekkapohjainen metsätyyppi, jonka pääasiallisena puulajina on mänty.


title: Mäntykangas

text: "Mäntykangas" on myös yleinen metsäalueiden ja tilojen nimi Suomessa. Mäntykangas-nimisiä asuinalueita:


title: Siirtäjä-RNA

text: Siirtäjä-RNA ("tRNA") on proteiinisynteesiä auttava pienehkö RNA-molekyyli, joka siirtää aminohapon proteiinin osaksi. Proteiinit ovat aminohappoketjuja, jotka valmistuvat ribosomeissa lähetti-RNA:n ohjaamana. Yhtä aminohappoa vastaa kolmen nukleotidin kodoni. Siirtäjä-RNA on se molekyyli, johon aminohappo kiinnittyy ja jonka avulla ribosomi liittää tämän aminohapon rakentuvaan proteiiniin.


title: Siirtäjä-RNA

text: Siirtäjä-RNA muistuttaa jonkin verran apilaksi taivutettua lankaa levityskuvassa. Apilassa on kolme lehteä, ja varsi. Molemmat lähetti-RNA:n päät ovat varressa. Apilan "vaakasuorat" haarat ovat D-haara ja T-haara. Kolmiapilan keskihaara on A-haara. Apilan kärjessä on antikodoni, joka vastaa lähetti-RNA:n kolmesta emäksistä koostuvaa geneettisen koodin mukaista kodonia. Apilan varren päässä on beta-pää eli 3'-pää, mihin aminohappo kiinnittyy, ja sen jälkeen vartta eteenpäin mennessä vastaanottajakanta. 3'-pää on yleensä CGA.


title: Siirtäjä-RNA

text: Siirtäjä-RNA:t ovat yleensä melko pieniä, 74–95 nukleotidia, ja sisältävät joitain RNA:han ja DNA:han normaalisti kuulumattomia elementtejä. Näitä ovat muun muassa dihydrouridiini DiH, metioniinojohdannaiset DiMe, Me, I ja pseudouridiini Ψ Ainakin hiivan renyylialaniini-RNA:ssa näyttää olevan paljon urasiilia ja guaniinia. Siirtäjä-RNA:n molekyylipaino on noin 25 000. Siirtäjä-RNA:ta on antikodonin mukaan ainakin 49 eri tyyppiä. Mitokondriossa on 22 eri siirtäjä-RNA-geeniä. Tumallisissa soluissa siirtäjä-RNA:t syntyvät tumassa RNA-polymeraasi-III:n avulla.


title: Siirtäjä-RNA

text: Siirtäjä-RNA:n muotoa pitävät yllä vetysillat.


title: Siirtäjä-RNA

text: Tyypillisessä siirtäjä-RNA:ssa, kuten fenyylialaniinin siirtäjä-RNA:ssa, on 14 kiinteää nukleotidia, jotka eivät voi vaihtua. Mutta mukaan on lisäksi otettava antikodonin kolme nukleotidia GAA, ja kymmenen vetysiltoja synnyttävää nukleotidia. Näin ollen siirtäjä-RNA:n 76 nukleotidista on oltava oikein 27.


title: Anthony F. Upton

text: Anthony F. Upton (13. lokakuuta 1929 Stockton-on-Tees, Britannia – 4. heinäkuuta 2015 St. Andrews, Britannia) oli Suomen historiaan perehtynyt brittiläinen historiantutkija. Hän toimi Pohjoismaiden historian professorina Skotlannissa St. Andrewsin yliopistossa vuosina 1983–1996. Aiemmin hän oli toiminut samassa yliopistossa vanhempana lehtorina ja apulaisprofessorina.) Hän tutki paljon Suomen itsenäistymisen ensimmäisten vuosikymmenien 1918–1940 tapahtumia. Upton kiinnostui Suomen poliittisesta historiasta suomalaissyntyisen vaimon kautta. Hänet tunnetaan erityisesti jatkosodan syitä koskevan ajopuuteorian upottajana. Upton vihittiin vuonna 2000 Helsingin yliopiston filosofisen tiedekunnan kunniatohtoriksi.


title: Lumbini

text: Lumbinī on buddhalainen pyhiinvaelluskohde Nepalin Lumbinin vyöhykkeellä ("maakunnassa"), lähellä Intian rajaa. Buddhalaisen tradition mukaan Siddhārtha Gautama syntyi siellä. Siellä on muinaisten luostarien raunioita, pyhä bodhipuu ("Ficus religiosa") ja muinainen kylpylammikko.


title: Lumbini

text: Lumbinī on yksi neljästä Śākyamuni-buddhan elämään liittyvästä pyhiinvaelluskohteesta. Muut ovat: Kuśinagar, jossa Śākyamuni perinteen mukaan kuoli; Bodh Gayā, jossa hän valaistui sekä Sarnath, jossa hän ensimmäisen kerran opetti dharmaa.


title: Lumbini

text: Lumbinī sijaitsee Himalajan eteläpuolisella alankoalueella, runsas 20 kilometriä Siddharthanagarin (Bhairahawan) länsipuolella tai 25 kilometriä Kapilavastun pikkukaupungista itään. Gautaman kerrotaan viettäneen nuoruusvuotensa Kapilavastussa. Kuningas Ašoka, joka pystytti pylväitä buddhalaisuuden tärkeille paikoille, pystytti niistä yhden Lumbinīin.


title: Lumbini

text: Lumbinī on ollut vuodesta 1997 Unescon maailmanperintöluettelossa.


title: Bowie (Maryland)

text: Bowie on yhdysvaltalainen kaupunki Prince Georgen piirikunnassa, Marylandissa. Sen pinta-ala on 41,8 km² ja väkiluku 50 269 (2000). Kaupunki perustettiin rautatien yhteyteen 1800-luvulla. Nimenä oli Huntington City, kunnes se muutettiin Oden Bowien mukaan nykyiseen muotoonsa.


title: Bowie (Maryland)

text: Bowiessa sijaitsee tätä nykyä muun muassa Huntington Railroad Museum.


title: Bowie

text: Bowie voi tarkoittaa muun muassa seuraavia:


title: Otto Joki

text: Otto Harald Johannes Joki (1. huhtikuuta 1899 Tampere – 22. helmikuuta 1983 Tampere) oli suomalainen jääkärimajuri. Hänen vanhempansa olivat vahtimestari Juho Joki ja Olga Maria Rosenqvist. Hänet vihittiin avioliittoon vuonna 1928 Aili Kyllikki Laadun kanssa.


title: Otto Joki

text: Joki kävi kansakoulun. Vuodet 1923–1926 hän opiskeli ulkomailla kaupallista alaa.


title: Otto Joki

text: Joki työskenteli Rautatiekirjakauppa oy:n palveluksessa Tampereella ja Seinäjoella enne liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 16. tammikuuta 1916, josta hänet siirrettiin 13. joulukuuta pataljoona haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Schmardenissa sekä Aa-joella.


title: Otto Joki

text: Joki astui Suomen armeijan palvelukseen 7. helmikuuta 1918 Saksassa kirjoittamansa palvelusopimuksen mukaan ja samalla hänet ylennettiin varavääpeliksi. Suomeen hän palasi Vaasaan 18. helmikuuta 1918 jääkärien etujoukon mukana. Vaasasta hänet komennettiin sisällissotaa käyvään Suomen Valkoiseen armeijaan ensin koulutusaliupseeriksi Pietarsaaren tykistökouluun, mistä hänet määrättiin lähteväksi rintamalle jaosjohtajana 21. helmikuuta 1918 Karjalan armeijakunnan 6. patteriin. Matkaan patteri lähti Pietarsaaresta 2. maaliskuuta 1918. Sisällissodan loppuvaiheissa 15. huhtikuuta 1918 hänet nimitettiin edellä mainitun patterin päälliköksi. Joki osallistui sisällissodassa taisteluihin Ahvolassa, Rannilassa ja Viipurissa. Hän haavoittui Suninmäellä 7. maaliskuuta 1918.


title: Otto Joki

text: Joki palveli sisällissodan jälkeen 1. heinäkuuta 1918 alkaen komppanianpäällikkönä Lapin 1. rajavartiopataljoonan (tunnettiin myöhemmin nimellä Lapin ryhmän 2. pataljoona) 3. komppaniassa, josta hänet komennettiin 1. huhtikuuta 1919 päälliköksi Kainuun rajavartioston 2. komppaniaan. Armeijasta hän erosi 9. maaliskuuta 1921 ja siirtyi kirjanpitäjäksi Pitkäniemen keskuslaitokseen, kunnes vietti vuodet 1923 – 1926 ulkomailla, missä hän suoritti kaupallisen alan opintoja. Suomeen palattuaan hän toimi edustajana useissa yrityksissä Tampereella. Armeijasta eroamisen syynä oli helmikuussa 1921 tapahtunut rikos. Joki riehui humalassa Vaasan Palosaarella ja tultuaan viedyksi poliisilaitokselle ampui hänet pidättäneet poliisit Oskari Lindgrenin ja Juho Järven. Vahvan humalatilansa vuoksi Joki selvisi silloisen lainsäädännön mukaisesti teostaan tuomiotta.


title: Otto Joki

text: Joki osallistui talvisotaan komppanianpäällikkönä Jalkaväkirykmentti 7:ssä ja osallistui taisteluihin Summassa. Taisteluiden laannuttua hänet siirrettiin 2. Armeijakuntaan, josta hänet kotiutettiin toukokuussa vuonna 1940 ja hän siirtyi myyntipäälliköksi Rafael Haarla Oy:n palvelukseen. Jatkososdan puhjettua hänet komennettiin 49. Kuljetusesikunnan päälliköksi, mistä hänet siirrettiin vuonna 1942 Viipurin Huoltokeskuksen päälliköksi. Sotien jälkeen hän palasi siviilitehtäväänsä Haarla Oy:n, mistä hän jäi eläkkeelle vuonna 1966. Eläkkeelle siirtymisensä jälkeen hän toimi omistamansa Otto Joki Ky:n johtajana.


title: Sabine Dünser

text: Sabine Michaela Dünser (27. kesäkuuta 1977 – 8. heinäkuuta 2006) oli liechtensteinilainen laulaja ja lauluntekijä. Hän oli myös Eliksen taiteellinen johtaja ja perustajajäsen sekä yhtyeen keulakuva, laulaja sekä sanoittaja. Dünser menehtyi äkilliseen aivoverenvuotoon 8. heinäkuuta 2006.


title: Kulosammal

text: Kulosammal eli metsäkulosammal ("Ceratodon purpureus") on melko yleinen lehtisammallaji. Sen versot kasvavat pystyssä, mutta jäävät mataliksi (0,5–1,5 cm). Lehdet ovat pienet ja suippokärkiset. Kulosammalessa on usein itiöpesäkkeitä, jotka ovat raakoina vihreitä, mutta kypsyessään muuttuvat punaruskeiksi.


title: Kulosammal

text: Kulosammalta kasvaa avoimilla paikoilla kuten metsäpalojen jättämillä aukeilla ja tienvarsilla.


title: Vuonna 85 – Manse Live Aid

text: Vuonna 85 – Manse Live Aid on live-DVD, joka julkaistiin 29. lokakuuta 2008. Se sisältää syyskuussa 2008 pidetyn ja taltioidun hyväntekeväisyyskonsertin, joka perustui menestyksekkään "Vuonna 85" -manserock-musikaalin kappaleisiin.


title: Vuonna 85 – Manse Live Aid

text: Konsertissa Popedan, Eppu Normaalin, ja Juice Leskisen tunnetuimpia kappaleita esittivät Pate Mustajärvi, Olli Lindholm, Pauli Hanhiniemi, Heikki Salo, Sami Hintsanen, Capri, Matthau Mikojan, Toni Lähteenmäki sekä Johanna Kurkela bändinä toimineen musikaaliorkesteri Alabama House Bandin säestyksellä. Konsertti päättyi esiintyvien artistien yhteislauluun "Maksamme velkaa". Juontajana toimi "Vuonna 85" -musikaalin käsikirjoittaja ja ohjaaja, teatterinjohtaja Riku Suokas.


title: Vuonna 85 – Manse Live Aid

text: DVD:n myyntituotot lahjoitetaan UNICEFille konsertin lipputulojen tapaan. Konsertti tuotti yli 22 000 euroa.


title: Ogiński (suku)

text: Ogiński-suku () oli liettualainen aatelissuku, joka oli merkittävä 1500-luvulta 1700-luvun loppuun saakka Puola-Liettuan historiassa ja maan taisteluissa sekä myös Valko-Venäjän ja Venäjän historiassa. Suvusta nousi lukuisia tunnettuja sotilaita, linnanherroja ja valtiomiehiä. Suvun jäsenet tunnetaan myös Puolan isänmaallisen musiikin merkittävinä luojina ja tukijoina.


title: Ogiński (suku)

text: Ogińskit polveutuvat muinaisesta hallitsijasuvusta, jota sukuvaakunan alaosan "oginetit" symboloivat. Suvun alkuperästä esiintyy kahta eri versiota. Toisessa kertomuksessa perheen uskotaan polveutuvan Rurikin dynastiasta, sen niin kutsutusta Kozelskin sukuhaarasta, jonka ruhtinaat olivat lähtöisin Tšernihivista. Toisen version mukaan Ogińskien esi-isiä olisivat olleet Gluszonek- tai Glazyna-nimiset ruhtinaat, jotka asettuivat Smolenskin alueelle 1300-luvulla. Joka tapauksessa suvun juuret ovat Kiovan Venäjällä.


title: Ogiński (suku)

text: Vuoden 1500 vaiheilla pajari Dymitr Iwanowicz Gluszonek sai haltuunsa "Oginty"n kartanon Liettuan suuriruhtinas Alexander Jagiellonilta. Jagiellonista tuli myöhemmin myös Puolan kuningas. Puolaksi nimien loppuosa saa yleensä "-ski"-päätteen, hänen omistamansa maa-alueen perusteella, joten Ogintyn kartanon omistajan nimeksi muotoutui Ogiński.


title: Ogiński (suku)

text: Vaakunan yläosa kuvaa Pyhää Yrjöä. Alaosan "oginetit" on kuvattu sotilasteltan sisäänkäyntinä, jonka päällä on kärjestä jakautunut hopearisti. Vaakunan alaosa on vanhempaa perua ja Pyhä Yrjö on lisätty vaakunan yläosaan myöhemmin. Sotilastelttateema symboloi kuninkaallista sukujuurta ja lähes jokainen Ogiński toimikin voivodina tai muuna korkeana virkamiehenä Liettuan suuriruhtinaskunnassa (ja myöhemmin Puola-Liettuan rzeczpospolitassa). Suvun hallussa oli lukuisia kartanoita, kuten Guzów ja Sakolau (nyk. Puolan alueella), Euye, Krony, Retau ja Plunge (nyk. Liettuassa) ja Vitsebsk, Maladechna, Ganuta, Zalesie, Babry, Stislavets, Belynichy, Slonim, Tchachersk ja Pinsk (nyk. Valko-Venäjällä) sekä Smolenskin alueella.


title: Ogiński (suku)

text:
1700-luvulle tultaessa Puola-Liettuassa liettualaisperäinenkin hallitseva luokka oli kulttuurisesti ja tavoiltaan pitkälti puolalaistunut ja he pitivät itseään puolalaisina, minkä johdosta Ogińskin sukuunkin viitataan useasti puolalaisena aatelissukuna.
Ruotsin ja Suomen historiankirjoitus tuntee useita Ogińskeja Ruotsin ja Puola-Liettuan sotien yhteydestä. Muun muassa linnanherra ja hetmani Grzegorz Antoni Ogiński tunnettiin Kaarle XII:n sodista Puolassa, samaten kuin "Ogińskin veljekset" (Boguslaw ja Kazimierz), jotka olivat enimmäkseen kuningas August II Väkevän ja venäläisten puolella, mutta neuvottelivat myös joskus ruotsalaisten kanssa (vuosina 1702 ja 1703). Toinen heistä alistui myös kuningas Stanisław Leszczyńskin alamaiseksi (1706). Ogińskeja mainitaan useiden taistelukuvausten yhteydessä, muun muassa Välskärin kertomuksissa. Alexander Hummerhielmin joukot taistelivat maaliskuussa 1702 Grzegorz Antoni Ogińskin joukkoja vastaan, ja Karl Gustaf Dücher voitti 19. helmikuuta 1706 Olkowiczessa erään Ogińskin johtamat liettualaisjoukot ja 4 000 miehen vahvuiset venäläisjoukot. Tapahtumien yhteydessä Dücher kaappasi eräästä luostarista neljä neitoa, jotka kaikki olivat Ogińskin veljesten tyttäriä. Heistä Boguslaw Ogińskin tyttärestä Theodora Zkozielska Oginskasta (1692–1719) tuli Dücherin puoliso.


title: Hintsa Knaapi

text: Hintsa Knaapi (kuoli alkuvuodesta 1415) oli turkulainen porvari, joka eli Turussa 1300- ja 1400-luvuilla.


title: Hintsa Knaapi

text: Hintsa Knaapi mainitaan Turun kaupungin raatimiehenä vuonna 1378. Hänen nimensä esiintyi erään asiakirjan todistajana muodossa Hinsekinus Knop. Hän kuului saksalaisperäiseen Knap-kauppiassukuun.


title: Hintsa Knaapi

text: Hintsa Knap lahjoitti vuonna 1395 taivassalolaisen Ketarsalmen tilansa Turun tuomiokirkon Pyhän Katariinan alttarille. Knap omisti useita tiloja ja kaksi kauppapuotia Turussa sekä tiloja myös Piikkiössä ja Kaarinassa. Toinen puodeista oli Turun vanhan torin laidalla. Hän testamenttasi tai lahjoitti, vaimonsa Greta Bertelintytär Swartin kanssa, toisen kauppapuotinsa ja Räntämäen Aningaisten kylässä sijainneet neljä taloa Turun tuomiokirkon P. Pietarin ja Paavalin alttarille. Alttari perustettiin vasta Greta-rouvan vuonna 1423 laatiman lahjoituskirjelmän jälkeen.


title: Hintsa Knaapi

text: Hintsa Knaapin mukaan on nimetty Hintsa Knaapin katu Turun Varissuolla.


title: San Francisco Art Institute

text:
San Francisco Art Institute (SFAI) on perustettu 1871, ja se on siten Yhdysvaltojen vanhimpia ja arvostetuimpia nykytaiteen korkeakouluja. Koulu sijaitsee San Franciscon Russian Hillin kaupunginosassa Kaliforniassa. SFAI on yksityinen voittoa tuottamaton oppilaitos.
SFAI:ssa voi suorittaa Bachelor of Arts, Master of Arts, Bachelor of Fine Arts ja Master of Fine Arts tutkinnot ja suorittaa jatko-opintoja.


title: San Francisco Art Institute

text: The School of Studio Practicessa on perinteiset osastot: maalaus, kuvanveisto, elokuva, valokuvaus, muotoilu ja tekniikka, grafiikka ja uudet alat.


title: San Francisco Art Institute

text: Vuonna 2006 perustetussa SFAI:n School of Interdisciplinary Studies voi suorittaa BA- ja MA-tutkinnot Nykytaiteen historia ja teoria, kaupunkitutkimus sekä näyttely- ja museotutkimus (vain MA). Siinä on neljä tutkimus- ja opetuskeskusta.


title: San Francisco Art Institute

text: San Francisco Art Association (SFAA) perustettiin 1871, ja se avasi San Francisco School of Designin helmikuussa 1874 johtajanaan maisemamaalari Virgil Macey Williams. Vuonna 1893 se sai uuden nimen California School of Design ja yhdistys liittyi Kalifornian yliopistoon ja sai perinnöksi Mark Hopkinsn kartanon Nob Hillissä. Sen museotoiminta jatkui nimellä Mark Hopkins Institute of Art.


title: San Francisco Art Institute

text: San Franciscon maanjäristys 1906 tuhosi sekä kartanon että koulun. Uusi koulu valmistui vuodenkuluttua kartanon entiselle paikalle ja sai uuden nimen San Francisco Institute of Art. Vuonna 1916 SFAA sulautui yhteen San Francisco Society of Artistsin kanssa, ja sen johtoon tuli San Francisco Museum of Modern Art, joka silloin sijaitsi Panama-Pacific International Exposition jääneessä Palace of Fine Artsissa. Koulu sai jälleen uuden nimen California School of Fine Arts (CSFA). Vuonna 1926 koulu siirtyi San Franciscossa nykyiseen paikkaansa osoitteeseen 800 Chestnut Street. Vuonna 1961 se sai vihdoin nykyisen nimensä San Francisco Art Institute.


title: Katevaraus

text: Katevaraus on korttiostoille, korteilla tehdyille käteis- ja automaattinostoille ja maksuille tehtävä varaus tulevaa veloitusta varten korttiin liitetyllä pankkitilillä olevasta saldosta eli tilin käyttövarasta. Kyseessä ei ole oikea tilitapahtuma eli tililtä ei poistu rahaa vielä katevarauksen yhteydessä. Tehty katevaraus vähentää tilin käyttövaraa. Katevaraus poistuu, kun sitä vastaava veloitus tapahtuu tililtä.


title: Katevaraus

text: Visa Electron -korteilla on myös niin sanottu katevarausaika. Nordean katevarausaika lyheni vuonna 2013 viiteen päivään oltuaan aikaisemmin paljon pidempi. Katevarauksen tarkoituksena on varmistaa, että tilillä on riittävästi rahaa. Visa Electronilla tehtävä ostos veloitetaan vasta jälkikäteen. Aika vaihtelee kaupan käytäntöjen mukaan. Tililtä tehty katevaraus vähentää tilillä olevaa käyttövaraa ja poistuu heti, kun sitä vastaava veloitus on tehty tililtä.


title: Katevaraus

text: Tilin saldo voi mennä katevarauksesta huolimatta miinukselle. Näin tapahtuu esimerkiksi silloin, jos katevaraus ehtii umpeutua ennen kuin myyjäliike veloittaa asiakkaan tiliä ja asiakas on tehnyt myöhemmin ostoja tai nostoja suuremmalla summalla kuin mihin hänen tilillään olisi ollut rahaa. Pankin asiakkaan edellytetään tilisopimusten ehtojen mukaan käyttävän erilaisia maksuvälineitä vain siten, että tili ei ylity. Jos tili ylittyy, pankki laskuttaa asiakkalta tilinylityksestä hinnastonsa ja tilisopimuksen mukaan.


title: Katevaraus

text: Danske Bankissa katevarausaika on 2-3 viikkoa ja Osuuspankeissa 20 päivää. Lyhyen katevarausajan ongelmaksi koetaan, että tilinsä saldoa seuraamaton asiakas saattaa ylittää tilinsä luulleessan siellä olevan enemmän rahaa kuin todellisuudessa on. Pitkien varausaikojen ongelmana on, että jos ostosta ei tehdäkään, tehty katevaraus rajoittaa tilinomistajan rahankäyttöä turhan pitkään. Pankki voi pyydettäessä poistaa aiheettoman katevarauksen.


title: Tienšan

text: Tienšan () on vuoristo Keski-Aasiassa.


title: Tienšan

text: Tienšan sijaitsee Taklimakanin aavikon pohjois- ja länsipuolella Kazakstanin, Kirgisian ja Kiinan Xinjiangin alueen rajaseudulla. Etelässä se yhdistyy Pamirvuoristoon. Tienšan ulottuu myös Pakistaniin, jossa se kohtaa Hindukušin.


title: Tienšan

text: Tienšan on pituudeltaan 2 414 kilometriä ja leveydeltään 320–480 kilometriä. Se peittää noin 1 360 000 neliökilometrin alueen. Vuoristosta alkunsa saavat joet virtaavat pääasiassa länteen, kuten Syrdarja, Ili ja Tšu.


title: Tienšan

text: Vuonna 2013 Tienšanin itäinen osuus Sinkiangissa Kiinassa on hyväksytty Unescon maailmanperintöluetteloon. Läntinen osa lisättiin luetteloon vuonna 2016.


title: Toivo Julku

text: Toivo Valfrid Teofilus Julku (12. lokakuuta 1896 Jaakkima – 11. elokuuta 1941) oli suomalainen jääkärikapteeni. Hänen vanhempansa olivat työmies Pärttyli Julku ja Liisa Niukkanen. Hänet vihittiin avioliittoon vuonna 1921 Hanna Katariina Jaatisen kanssa.


title: Toivo Julku

text: Julku kävi kansakoulun ja suoritti yksityisesti viidennen luokan Helsingin suomalaisessa lyseossa vuonna 1931. Julku suoritti jääkärialiupseereille järjestetty aktiiviupseerikurssin Kadettikoulussa vuonna 1921 ja taktiikan soveltamiskurssin vuonna 1926 sekä komppanianpäällikkökurssin vuosina 1929 ja 1933 Suojeluskuntain päällystökoulussa. Taistelukoulun luutnanttikurssin hän suoritti vuonna 1937.


title: Toivo Julku

text: Julku liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 24. elokuuta 1916, josta hänet siirrettiin pataljoonan 3. komppaniaan 5. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.


title: Toivo Julku

text: Julku saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin ensin koulutusaliupseeriksi 1. jääkärirykmentin 1. jääkäripataljoonan 4. komppaniaan, mistä hänet siirrettiin 1. huhtikuuta 1918 alkaen joukkueenjohtajaksi 5. Jääkärirykmentin 13. jääkäripataljoonan 1. komppaniaan. Hän otti osaa sisällissodan taisteluihin Kuokkalassa ja etenemiseen Ollilaan ja Rajajoelle.


title: Toivo Julku

text: Julku palveli sisällissodan jälkeen edelleen joukkueenjohtajana 5. Jääkärirykmentissä, mistä muodostettiin myöhemmin Kuopion jalkaväkirykmentti n:o 4. Armeijasta hän erosi 11. helmikuuta 1919 ja astui Suojeluskuntajärjestön palvelukseen ja hänet sijoitettiin harjoitus- ja paikallispäälliköksi Vehkalahden suojeluskuntaan. Vehkalahdella hän palveli 5. huhtikuuta 1921 saakka, jolloin siirtyi paikallispäälliköksi Virolahden suojeluskuntaan. Virolahdelta hänet siirrettiin 1. helmikuuta 1922 harjoituspäälliköksi Myllykosken-Anjalan suojeluskuntaan, missä hän palveli 31. joulukuuta 1922 saakka. Hän erosi suojeluskunnasta 1. maaliskuuta 1923 ja siirtyi työnjohtajaksi Metsäkylän sahalle Vehkalahdelle, missä hän palveli kunnes liittyi uudelleen suojeluskuntaan 15. helmikuuta 1924 ja hänet sijoitettiin paikallispäälliköksi Suonenjoen suojeluskuntaan. Suonenjoella hän palveli 1. helmikuuta 1925 asti, jolloin hänet siirrettiin 1. toukokuuta 1925 alkaen Joensuun (myöhemmin Pohjois-Karjalan) suojeluskuntapiirin 4. ja 1. heinäkuuta 1928 alkaen 10. alueen sekä 1. marraskuuta 1935 alkaen Keski-Pohjanmaan suojeluskuntapiirin 5. alueen päälliköksi. Seuraavaksi hän erosi suojeluskunnasta ja astui armeijan palvelukseen 13. marraskuuta 1936 ja hänet sijoitettiin Savon jääkärirykmenttiin, missä hän toimi nuorempana upseerina ja virkaatekevänä komppanianpäällikkönä.


title: Toivo Julku

text: Julku osallistui talvisotaan 3. Prikaatin konekiväärikomppanianpäällikkönä ja osallistui taisteluihin Taipaleessa. Välirauhan aikana hän toimi 1. Prikaatin 2. pataljoonan komentajana ja jatkosodan puhjettua hänet komennettiin päälliköksi Jalkaväkirykmentti 1:n konekiväärikomppaniaan. Hän osallistui taisteluihin jatkosodassa Hiitola-Taivallahti akselilla. Hänen kohtalokseen tuli kaatua taistelussa Taivallahdessa 11. elokuuta 1941. Hänet haudattiin Haminan sankarihautaan.


title: Daniel Hjort

text: Daniel Hjort (k. 1615) oli syntyjään smoolantilainen, Suomessa vaikuttanut kirjanoppinut ja kuningas Kaarle IX:n läheinen avustaja.


title: Daniel Hjort

text: Daniel Hjort oli ylioppilas Värendin seudulta. 1500-luvulla hän asui marski ja valtaneuvos Klaus Flemingin perheessä. Hänen mainitaan yllyttäneen kapinamielialaa Turun linnaa puolustaneiden sotilaiden keskuudessa vuoden 1597 piirityksen aikana. Hjortista tuli sittemmin runoilija ja maisteri, ja hänet aateloitiin nimellä "Hjortvipa".


title: Daniel Hjort

text: Kaarle IX määräsi Hjortin vuonna 1601 Lappiin järjestelemään alueen kirkollista ja maallista hallintoa. Daniel Hjort kuoli miekanpistoon vuonna 1615.


title: Daniel Hjort

text: Hänen kunniakseen on vuonna 1923 nimetty Daniel Hjortin katu Turun V:ssä kaupunginosassa. Vuonna 1862 tuli ensi-iltaan J. J. Wecksellin näytelmä "Daniel Hjort", jonka pohjalta Selim Palmgren myöhemmin sävelsi samannimisen oopperan.


title: Kuivamätä

text: Kuivamätä on "Phomo exigua" var. "atroseptica"- ja "Fusarium-"sienten aiheuttama perunan sairaus. Kuivamätä oli 1980-luvulla yksi yleisimmistä perunan taudeista. Koska kuivamätäsienet ovat haavaloisia, ne voivat infektoida mukulan vain mukulassa olevien kolhujen kautta. Kuivamädän oireet alkavat ilmetä vasta pari kuukautta perunan noston jälkeen.


title: Kuivamätä

text: "Phoma"-sienen aiheuttama mätä ilmenee teräväreunaisina painaumina mukulan pinnassa. Halkaistussa mukulassa oleva sairas solukko on aluksi vaalea, mutta myöhemmin se muuttuu mustaksi. Sairaaseen solukkoon muodostuu aikaa myöten yleensä myös onkaloita, joita reunustaa vaalea sienikasvusto. "Phoma"-mätä etenee syvyyssuunnassa. Pinnassa voi olla vain muutama vioituskohta, mutta mukulan sisus voi olla silti ontto ja mustunut.


title: Kuivamätä

text: "Fusarium"-sienen aiheuttaman mädän vioitus on pehmeämpi kuin "Phoma"-sienen aiheuttama vioitus. Tauti myös etenee enemmänkin pinnansuuntaisesti. Vioittunut pinta rypistyy ajan myötä rengasmaisiksi rypyiksi. Pintaan voi myös muodostua valkoista sienirihmastoa joka myöhemmin muuttuu punertavaksi.


title: Kuivamätä

text: Terve siemen on kaikkein tärkein torjuntatoimenpide. Perunan hellävarainen käsittely estää kolhujen muodostumisen. Perunan lämpökäsittely varastoinnin alussa nopeuttaa mukulassa olevien kolhujen korkkiutumista, joka estää tautia alkamasta. Perunan nosto mahdollisimman pian syksyllä lämpimissä ja kuivissa olosuhteissa vähentää kuivamädän määrää.


title: Kuivamätä

text: Paavon perunasivu


title: EKW C-36

text: EKW C-36 oli Sveitsin valtion lentokonetehtaan (EKW) vuonna 1939 suunnittelema hävittäjäpommittaja.


title: EKW C-36

text: Joitakin koneyksilöitä valmistettiin useista lentokoneen eri versioista (C-3601, C-3602, C-3603, C-3603-1 Schlepp, C-3604, C-3605). Sveitsin ilmavoimat teki niillä partiolentoja Sveitsin ilmatilassa toisen maailmansodan aikana. Kone oli kuitenkin enimmäkseen koulukone.


title: Ian McColl

text: John Miller "Ian" McColl (7. kesäkuuta 1927 – 24. lokakuuta 2008) oli skotlantilainen jalkapallovalmentaja ja puolustaja. Hänen aikuisikänsä seurana oli Rangers FC, jossa hän toimi vuosina 1945–1960. Hän kuului pelaajana myös Skotlannin jalkapallomaajoukkueeseen.


title: Ian McColl

text: Peliuransa päätettyään McColl ryhtyi jalkapallomanageriksi. Hän työskenteli Skotlannin maajoukkueen ja Sunderland AFC:n parissa.


title: Ian McColl

text: McColl opiskeli Vale of Levenin akatemiassa ja Glasgow'n yliopistossa. Hän oli syntynyt Alexandriassa, West Dunbartonshiressä, ja kuoli 81-vuotiaana lokakuussa 2008.


title: Otahalli

text: Otahalli on Espoon Otaniemessä sijaitseva Suomen ensimmäinen urheiluhalli. Se on arkkitehti Alvar Aallon suunnittelema ja rakennettu vuonna 1952 osana Helsingin olympialaisten valmisteluja.


title: Otahalli

text: Hallissa voi harrastaa palloilulajeista jalkapalloa, tennistä, lentopalloa, sulkapalloa, koripalloa ja salibandyä. Yleisurheilulle on 158 metrin ratakierros, pituus- ja korkeushyppypaikat sekä kuularinki. Lisäksi hallin yhteydessä toimii kuntosali. Katsomotilaa on noin 500 katsojalle.